text:
هنری بکرل
آنتوان هنری بکرل (۱۸۵۲-۱۹۰۸) — تانینمیش فرانسه فیزیکی، ۱۹۰۳-جو ایل فیزیک اوزره نوبل اؤدولی قازانان.
حیاتی[دَییشدیر]
آنتوان هنری بکرل ۱۸۵۲-جی ایلده پاریسده دونیایا گؤز آچمیشدیر. آتاسی و باباسی تانینمیش فیزیک اوْلموشلار. بکرل اورتا تحصیلینی بؤیوک لودوویق لیتسئیینده آلمیش، ۱۸۷۲-جی ایلده پوْلی تکنیک مکتبینه داخیل اوْلموشدور. ایکی ایلدهن سوْنرا ایسه کؤرپولر و یوللار عالی مکتبینه داخیل اوْلموش و مۆهندیس تحصیلی آلمیشدیر. طلبهلیک ایللرینده معلملیک ده ائتمیشدیر. داها سوْنرا میلّی تبیتشوناسلیق موزه ییینده آتاسینین کؤمکچی وظیفهسینده چالیشمیشدیر. بورادا ایشیغین پولیارلاشماسینا دایر تجروبهلر آپارمیش، بیرده یئر کورهسینین تِمپراتورو حاقیندا علمی مقالهلر اۆزرینده ایشلمیشدیر. ۱۸۸۸-جی ایلده پاریس بیلیم یوردونون طبیعت علملری فاکولتهسینده ایشیغین کریستاللاردا اودولماسی حاقیندا یازدیغی تِزیا گؤره دوکتور علمی درجهسینه لایق گؤرولموشدور.
فعالیّتی[دَییشدیر]
ویلهلم رونتگنین کشفیندن سوْنرا بکرل ایشیقلا آکتیولشدیریلهن لومینسه ائدیلمیش ماده لرین رونتگن شواسی بوراخیب-بوراخماماسی اۆزرینده آراشدیرما آپارماغا باشلامیشدیر. او، اوران-کالیوم سولفاتینی (اوران دۇزلاریندان بیریدیر) قالین، قارا کاغیذا بوکهرک، فوتوقراف پلاستینلرینین اوزرینه قویموش و اونو بیر نئچه ساعت گونش شواسی آلتیندا ساخلامیشدیر. نتیجهده اوران دۇزونون رونتگن شوالاری بوراخدیغی آشکار ائدیلمیشدیر. لاکین قارانلیق مکاندا تجروبه کئچیررکهن ده عئینی حال مۆشاهیده ائدن بکرل سوْنرالار یالنیز اوران بیرلشمهلرینین اؤزباشینا شوا بوراخدیغینی آشکارلامیشدیر. ۱۸۹۶-جی ایلده ایسه صاف اورانین اوران دۇزوندان اوچ-دؤرد دفعه داها آرتیق شۆالانما منبعی اوْلدوغونو آشکار ائدن عالیمین شرفینه، بۇ شوالار بکرل شوالاری آدلاندیریلمیشدیر.
بو طبیعت حادثهسی سوْنرالار دونیا فیزیکلری طرفیندن اؤیرهنیلهن رادیاسییا علم ساحهسی ایدی. سوْنراکی ایللر عرضینده عالیملرین آپاردیقلاری آراشدیرمالار نتیجهسینده رادیاسییا ایله باغلی بیر سیرا سواللار جوابینی تاپمیشدیر. بیر مدت کئچدیکدن سوْنرا بکرل بۇ شوالارین الکترونلاردان عبارت اوْلدوغو قناعتینه گلمیشدیر. ماریا و پیئر کوری توریومدا دا بۇ خاصهنی مۆشاهیده ائتمیش، داها سوْنرا ایسه پولونیوم و رادیوم آدلی ایکی یئنی المنتی کشف ائتمیشدیلر.
تانینماسی[دَییشدیر]
۱۹۰۳-جو ایلده آنتوان هنری بکرل ماریا و پیئر کوری ایله برابر، "رادیاسییانین آراشدیریلماسی ساحهسینده فوق العاده خیدمتلرینه گؤره" فیزیک اوزره نوبل اؤدولینا لایق گؤرولموشدور. مراسیم زامانی اؤدولی تقدیم ائدن آکادمیک تئرنئبلاد هر اوچ لاورئاتین خصوصی نؤع شۆالانمانی کشف ائتمهسینه گؤره علم قارشیسینداکی خیدمتلرینی یوکسک قیمتلندیرمیش، بیرده بۇ شوالارین اؤیرنیلمهسینی گلجیین ایشی، یئنی انرژی منبعی اولاجاغینی بیلدیرمیشدیر.
اؤلومو[دَییشدیر]
بکرل عؤمرونون قالان حیصّهسینی علمی آراشدیرمالارلا و تدریس ایشینه حصر ائتمیشدیر. او، ۱۹۰۸-جی ایلده فرانسه نین برئتان اوستانینین لئ-کروازیک شهرینده وفات ائتمیشدیر.
ایستینادلار[دَییشدیر]


c: text/html

text:
کؤلگه / نرگیز ایسماعیلاۏوا (أدبی مقاله)
کؤلگه چۏخ سېخېلېردې، اۆز-گؤزۆندن تکلیک تؤکۆلۆردۆ. آیاغا قالخدې گئدیب عایید اۏلدوغو وۆجودو تاپاجاقدې. بئله اۏلمازدې آخې چۏخ دارېخېردې. هئچ نه اۏنو یاشاما تکرار باغلایا بیلمیردی. صاحابېندان نییه نئجه قۏپدوغونو آنلایا بیلمیردی. اؤزۆندن چۏخ عایید اۏلدوغو وۆجودو دۆشۆنۆردۆ. اۏ آدام کؤلگهسیز نئجه یاشایا بیلیردی گؤرهسن؟
کؤلگه یۏرقون ایدی رنگی اؤلهزیمیشدی. یئتیم ایدی آرتېق.
قارانلېق رنگدهکی بَدَنی قارېشمېشدې گئجهیه دارتېب آیېرا بیلمیردی اؤزۆنۆ گئجهدن. ایتیردی کؤلگه. گۆن به گۆن، ساعت با ساعت، آن با آن ایتیردی…
اؤزۆنۆ تاپا بیلمهڲنلری کیم تاپا بیلردی آخې؟ … هئچ کیم یاخېن دورمازدې بو میسییایا. کیمه لازېم ایدی ایتنلر، ایتیریلنلر…
هر سَحَر باش آغرېسې’یلا اۏیانېردې یوخودان. خاطیرهلر، دۆشۆنجهلر منگنهسینده سېخېلان بئینینی ایتیرمک ایستهییردی بئله آنلاردا. بلکه ده صاحابې دا، عئینی شئیلری حیسّ إتمیشدی. و کؤلگهنی گؤڲۆللۆ ایتیرمیشدی. بیلمیردی…
بو دۆشۆنجهلر کؤلگهنین خۏشونا گلمهدی، دوواردان توتا-توتا گۆج بَلا ایله آیاقدا دورماغا چالېشدې. اؤزۆنۆ تۏپلاماغېن یۏللارېنې یاواشالې’یدې. حالسېزلېقدان قدّی بۆکۆلۆردۆ آرادا. رنگی قاچېردې، أن أساسې ایسه بئله حاللاردا همیشه اؤزۆندن قاچېردې.
آیاقاۆسته دورا بیلمیردی. دووارېن دیبینه قېسېلدې. گؤزلری یۏل چکیردی. کیمی چکیردی؟
دۆشۆندۆ کؤلگه. “یۏل چکمک” ایفادهسینین ایفادهسیزلیڲینی. گؤزلر گؤزلری چکه بیلمیردی’سه، یۏلو نئجه چکه بیلردی آخې. بونو هانسې دَلی اویدورموشدو. هامې دا اینانمېشدې.
یانېندا اۏتوران آداما گؤزۆنۆن اوجو’یلا باخدې. آدامېن کؤلگهسینی قېسقاندې. آدامسېز قالمېشدې کؤلگه. بو قدر جمعيّتده آدامسېز قالماق چۏخ چتین حیسّدیر.
کؤلگه یانېندا أڲلهشن نیمداش روحلو آداما طرف أڲیلدی. باشېنې اۏنون چیڲنینه سؤیکهمک ایستهدی. آدام کؤلگهنی سیلکینیب قالخدې.
کؤلگهنین باشې آسفالتا دَڲدی، واللاه پیس دَڲدی. هله بو بس دَڲیلمیش کیمی کؤلگهنین خطرینه ده دَڲدی بو.
آتېلمېش، بَزَنسه ساتېلمېش ایدی آرتېق. گؤرمهمزلیکدن گلینمکدن لاپ زهلهسی گئدیردی. آخې اۏ هاردا ایدی؟…
بیلدیڲی تک بیر شئی وار ایدی یامان دارېخېردې. بعضن ویسکی شۆشهسینده اؤزۆنه باخېردې. سۏلقونلاشمېشدې کؤلگه. یا دا آدامسېزلاشمېشدې بیلمیردی.
آما دَڲیشمیشدی، دَڲیشدیریلمیشدی. صاحابېنا گۆوَنمیشدی، گۆوهنینی ایتیرمیشدی، ایتیریلمیشدی.
آما یئنه ده اۏنو آختارېردې گؤزلری. چېرپېنېردې کؤلگه، اۏنو آختارمایانا طرف. اونودوردو کؤلگه یاواش-یاواش، اونودولوردو. اونودولماق اۆشۆدۆردۆ اۏنو.
کؤلگه حیسّ إدیردی کی، اۏندا نهسه دَڲیشیر. سۏنرا کؤلگه سۏن گۆجۆنۆ تۏپلادې، ایشېق گلَن بیر پنجرهیه یاخېنلاشدې. ایچهریده ایدی.
نهایت اۏنو تاپمېشدې. بودور اۏ. آنجاق کؤلگهنین دۆشۆنجهلری بیر آندا یئر’له-بیر اۏلدو. أریییب دۏداقلارېندا قالدې. هئچ واخت اوجادان تلفّۆظ اۏلونمادې. آنلادې کی، آتېلېب. آرتېق بوندان أمین ایدی. اۏنون یئرینی ده، خۏشبختلیڲینی ده اۏغورلامېشدېلار. اؤزۆندن ساوایې هئچ نهیه عایید دَڲیلدی آرتېق. اؤزۆنۆ قوجاقلادې برک-برک. اؤپه بیلمهدی اؤز دۏداغېندان. سارسېلدې کؤلگه.
اۆزۆنۆ شۆشهیه سؤیکهییب دایاندې. یاواش-یاواش دَلی اۏلدوغونو دۆشۆنۆردۆ. ثانییه-ثانییه دَلی اۏلوردو.
قار یاغېردې کۆچهیه، حَیَطه، إوه و کؤلگهنین دۆشۆنجهلرینه. دلیلیک یاغېردې اۆز-گؤزۆندن.
گئرچهڲی آنلایان کؤلگه سۆرۆنه-سۆرۆنه اوزاقلاشېردې آداملېقدان، اینسانلېغا طرف.
نارگیس (نرگیز ایسماعیلاۏوا)
Yazını bu əlifbada oxuyun: TÜRKCƏ

robotstxt: allowed

filter: keep


text:
اردوغان، میرضیایئوی تبریک ائتدی
اردوغان، اؤزبکیستاندا یئنیدن جمهورباشقانی سئچیلمهسی سببی ایله میرضیایئوی تبریک ائتدی
جمهورباشقانی رجب طیب اردوغان، اؤزبکیستان جمهورباشقانی شؤوکت میرضیایئو ایله تلفندا دانیشدی.
جمهورباشقانی ایلهتیشیم باشقانلیغیندان وئریلهن آچیقلامایا گؤره، اردوغان، اؤزبکیستاندا یئنیدن جمهورباشقانی سئچیلمهسی سببی ایله میرضیایئوی تبریک ائتدی، سئچیم نتیجهلرینین قارداش اؤزبکیستان خالقی اوچون خیرلی اولماسینی دیلهدی.
گوجونو اورتاق تاریخ و مدنیتدن آلان ایکی اؤلکه ایلیشکیلرینین یئنی دؤورده داها دا گوجلنهجگینه، استراتژیک اورتاقلیغین دایانیشما و صمیمیتله داها دا گوجلهنهجگینه ایناندیغینی ایفاده ائدن اردوغان، آیریجا، تورکیه-اؤزبکیستان ایلیشکیلرینین بؤلگهسل گوونلیک، ثابتلیک و رفاها قاتقی وئرهجک شکیلده هر ساحهده گلیشمهسی اوچون چابالارینی داوام ائتدیرهجکلرینی ایفاده ائتدی.
ایلگیلیلی خبرلر
چاووشاوغلو: باتی تراکیا تۆرکلرینی یالنیز بوراخمایاجاغیق
"یونانیستان لوزان آنلاشماسینی و سویداشلاریمیزین تمل اینسان حاقلارینی پوزماقدا اصرارلیدیر"
تورکیه ایله قوزیی قیبریس تورک جمهوریتی بیرگه آختاریش-قورتارما تعلیمی کئچیریب
تورکیه ایچ ایشلر ناظیرلیگینین طبیعی فلاکت و فوق العاده حاللار آژانسی (آفاد) و قوزیی قیبریس تورک جمهوریتی سیویل ساوونما تشکیلاتی بیرگه آختاریش-قورتارما تعلیمی کئچیریب.
"تۆرک دۆنیاسی یئنیدن بیرلشیر"
"قاراباغ ظفری، تۆرک دۆنیاسینا استراتژیک ایمکان و قابلیتلریمیزی بیرلشدیرسک نهلر باشارابیلهجگیمیزی گؤسترهن چوخ اؤنملی بیرغورور، اومود قایناغی اولدو"


text:
`قوری چای` نتیجهلر
حابارلار [30]
- تۆرکیه دن ۱۱۵ یوردا قوری اریک ساتیلدی
- تۆرکیه 9 آیدا 1 میلیارد 82 میلیون دلار قوری ایمیش ساتدی
- بلژیکلیلر تۆرک چایینی حالایار
- تۆرکیهدن داشاری یورتلارا ۲۵۲ مۆنگ تن قوری اۆزۆم ساتیلدی
- تۆرکیه ۱۰۳ یوردا چای ساتدی
- تۆرکیه داشاری یورتلارا 168 میلیون دلار قوری اریک ساتدی
- تۆرکیه داشاری یورتلارا 306 میلیون دلار قوری اِریک ساتدی
- تۆرکیه دن داشاری یورتلارا ۱۶۶۰ تن چای ساتیلدی
- مالاتیادان داشاری یورتلارا 91 میلیون دلارلیق قوری اریک ساتیلدی
- سریلانکا ایراندان نبیت آلار، چای برر
- تۆرکیه 9 آیدا داشاری یورتلارا 1 میلیارد دلاردان کؤپ قوری میوه ساتدی
- تۆرکیه، دایحانلاردان 860 مۆنگ تن یاش چای ساتین آلدی
- تۆرکیه دن داشاری یورتلارا ۲۵۶ میلیون دلار قوری اینجیر ساتیلدی
- تۆرکیه 93 یوردا چای ساتیار
- تۆرکیه 5 آیدا داشاری یورتلارا 8.5 میلیون دلار قوری چای ساتدی
- تۆرکیه ژانویه- فوریه ده 3 میلیون 133 مۆنگ دلار چای ساتدی
- تۆرکیه ژانویه آییندا داشاری یورتلارا 1.6 میلیون دلار چای ساتدی
- تۆرکیه داشاری یورتلارا ۱۸۹۵ تن چای ساتدی
- تۆرکیه داشاری یورتلارا چای ساتووینی یوُقارلاتدی
- تۆرکیه داشاری یورتلارا ۴ آیدا ۱۳۷.۵ میلیون دلار اینجیر ساتدی


text:
بحر الغرائب
بحر الغرائب ۱۶-جی میلادی یۆز ایلده یازیلان فارسجا-تۆرکجه سؤزلوکدور. بو سؤزلوگون یازاری لطف الله بن یوسف حلیمی چلبی دیر.
بحر الغرائبین ال یازماسی پرینستون بیلیم یۇردونون ایسلامی ال یازمالار دیجیتال کیتابخاناسیندا یئرلشیبدیر.[۱]
بو الیازما نسخهدن بیر جلد تهراندا شورای اسلامی مجلس کیتابخاناسیندا ۱۷۴ ـ ۱۲۹۱۲ نومره ده ۷۴ واراقدا قورونور.[۲]
فارسجا ـ تورکجه اولان بو سؤزلۆیۆن یازیچیسی لطف الله بن یوسف حلیمی دیر. هجری اونونجو قرنه عاید اولان بو نظم ـ نثرلی سؤزلۆیۆن بیر الیازماسی قیصریه ـ نین راشدافندی کیتابخاناسیندا ۱۰۴۰ نومره آلتدا قورونور.[۳]
قایناقلار[دَییشدیر]
- ^ پرینستون بیلیم یۇردونون ایسلامی ال یازمالار دیجیتال کیتابخاناسی. Lügat-i Halimî Çelebi : bahr ül-garayib لغت حليمي چلبي : بحر الغرايب. پرینستون بیلیم یۇردو. یوخلانیلیب ۲۰۱۶-جی ایلین مارس آیینین ایکیسی.
- ^ همراز، رضا؛ سؤزلۆکلر سؤزلۆیۆ: تۆرکلرین ۱۰۰ دن چوْخ یازدیقلاری سؤزلۆکلرین سییاهیسی، تبریز: 1384گونش ایلی/2005م.
- ^ همراز، رضا؛ سؤزلۆکلر سؤزلۆیۆ: تۆرکلرین ۱۰۰ دن چوْخ یازدیقلاری سؤزلۆکلرین سییاهیسی، تبریز: 1384گونش ایلی/2005م.


text:
اویغور تورکجهسی
اوُیغور تورکجهسی، اۇیغورجا یوخسا اۇیغور دیلی ۸-۱۱ میلیونا یاخین، چوخو چینین سینکیانگ اویغور اوستانینده یاشایان اویغور خالقینین دیلی. گئچمیشلرده اوُیغور دیلی «شرق تورکجهسی» آدلانیرمیش. بوُ دیل چینین سین کیانگ اویغور اوستانیندا رسمیتی واردیر.
الیفبا[دَییشدیر]
اویغورلار ایسلام گتیرندن سورا بیر قیسا چاغ اویغور الیفباسین ایشلتمکدن سونرا باشقا تورک خالقلاری کیمی عرب الیفباسین اؤز میلّی الیفبالاری سئچدیلر. ایندیکی دؤنمده اویغورلار عرب الیفباسینین یانیندا لاتین الیفباسین دا ایشلدرلر.
یازی اؤرنهگی[دَییشدیر]
اینسان حقلر یارغۇسونون ایلک مادّهسی :
اویغورجهده باشقا اؤرنکلر[دَییشدیر]
ئۇیغۇر تۆرکجهسی ( کیلیله ایله دیمنه | موللا محمّد تؤمۆر ) :
- معنیلهر بازیرینیڭ جهوههر پۇرۇشی و سؤز سهرّاپخانیسینیڭ حیکمهتشۇناسی ، غاراییپ حیکاییلهرنیڭ چیرایینی ئاچقۇچی و عاجاییپ ریوایهتلهرنیڭ رسّامی ، خهوهرلر مۇقهدّیمهسینیڭ یۆزینی بو طریقده ئیچیپ ، اثر سؤز بیشینیڭ جامالیغا شۇنداق زیب و زیننهتلهرنی بیریدۆ .
ئۇیغۇر تۆرکجهسی ( شهرقی تۆرکۆستان تاریخی | محمّد امین بۇغرا ) :
- ئوْتتۇرا ئاسییاغا جایلاشقان بؤیۆک تۆرک یۇرتی ، حاضیرقی زامان ایصطیلاحیدا غهربی تۆرکۆستان وه شهرقی تۆرکۆستان دهپ ئاتیلیدۇ . بو تۆرک یۇرتی هر جهههتته ئینتایین اهمیّتگه ئیگه بیر دییار .
ئۇیغۇر تۆرکجهسی ( شجرهیی تۆرک | ابۇلغازی باهادۇرخان ) :
- ایپتیداسیز و اینتیهاسیز و شیریکسیز ، یهتته قات آسمان و یهتته قات یهرنی ، اوْن سکگیز مینگ عالمنی بوْل دیگنده بوْلدۇرغان حمد و ثانادین کییین اونینگ دوْستی و بارچه عالم پرزندلریگه و جینلارغا ئهوهتیلگنلرنینگ اعلاسی اوْلوْل عزم و ریسالت و نۆبۆوّت و خاتامت ...
قايناق[دَییشدیر]
- Uyghur language, اینگیلیسجه ویکیپدیا
- ^ Uyghur at Ethnologue - 18th ed., 2015
- ^ "China". Ethnologue.


text:
جوزف ولنتین بوسینسک
جوزف ولنتین بوسینسک (اینگیلیسجه: Joseph Valentin Boussinesq) فرانسهلی بیلیم اینسانی. ۱۳ مارس ۱۸۴۲ تاریخینده دۆنیایا گؤز آچیب. ۸۶ ایل عومر ائلهییب و ۱۹ فوریه ۱۹۲۹ میلادی تاریخینده وفات ائدیب. جوزف ولنتین بوسینسک پیر و ماری کوری بیلیمیوردودا درس اوْخویوب.
قایناقلار[دَییشدیر]
اینگیلیسجه ویکیپدیاسینین ایشلدنلری طرفیندن یارانمیش«Joseph Valentin Boussinesq»، مقالهسیندن گؤتورولوبدور.( ۷ سپتامبر ۲۰۱۷ تاریخینده یوْخلانیلیبدیر).
قارداش پروژهلرده جوزف ولنتین بوسینسک گؤره داها آرتیق بیلگیلر تاپابیلرسینیز.


text:
پایگاه خبری توران :بیری واریدی. بیری یوخ ایدی. بیر کیشی واریدی، بیرده اونون بیر آروادی. اونلارین بیر تکجه اوغول اوشاقلاری واری ایدی. کیشینین آدی آتاکیشی، آروادین آدی سونا، اوغلانین دا آدی گول اوغلان ایدی. اوغلان اون یاشینا چاتدیقدا آناسی اؤلر. آتا کیشی گئدیب بیر چیل چوْپور، اره میک بیر قادین آلار. بو آروادین اوشاغی اولمادیقدان […]
پایگاه خبری توران :بیری واریدی. بیری یوخ ایدی. بیر کیشی واریدی، بیرده اونون بیر آروادی. اونلارین بیر تکجه اوغول اوشاقلاری واری ایدی. کیشینین آدی آتاکیشی، آروادین آدی سونا، اوغلانین دا آدی گول اوغلان ایدی. اوغلان اون یاشینا چاتدیقدا آناسی اؤلر. آتا کیشی گئدیب بیر چیل چوْپور، اره میک بیر قادین آلار. بو آروادین اوشاغی اولمادیقدان اونا اره میک فاطما دئییردیلر. ننه لیک اولان اره میک فاطما، بیر – ایکی آی گول اوغلانا خوش باخیب یاخچی یئتیشدی. بیر ایکی آیدان سونرا ننه لیک، اوغلانی اینجیتمه یه باشلادی. آتانین ایییرمی – اوتوز باش داواری واریدی. اونلاری یالنیز اون یاشیندا اولان گول اوغلان اوتاراردی. ننه لیک قوی یئتیم گول اوغلان آجیندان اؤلسون دئیه اونا یاوانلیق قویمازدی. گول اوغلان چؤلده داغارجیغینی آچدیقدا یالنیز بیر پارچا آرپا چؤره یی گؤروب اونو یئییب آغلاردی. ننه لییینین قورخوسوندان آجلیغینی، چؤره یینین یاوان اولماسینی آتاسینا آغاردا بیلمزدی. گول اوغلان بیر گون چؤلده اؤز حالینا آغلاییردی داوارین ایچینده کی بیر قارا قوچ اونا یاخینلاشیب سوروشدو : گول اوغلان نییه آغلاییرسان؟ – اوغلان دئدی : اؤز گونومه آغلاییرام. نییه آغلامایاجاغام ننه لیک گلندن من یاوانلیق اوزو گؤرمه میشم. ائوده ده چوبوغو گؤتوروب دوشور جانیما. قارا قوچ دئدی : داریخما. چوبوغونو وور منیم بئلیمه دیء « حؤکمی سولئیمان عئشقینه بیر بوشقاب پیلوو قاتیغی اوستونده بیر دسترخان چؤره کله حاضیر اولسون » گول اوغلان چوبوغونو قارا قوچون بئلینه ووروب، دئدی : « حؤکمی سولئیمان، عشقینه بیر بوشقاب پیلوو قاتیغی اوستونده بیر دسترخان چؤره کله حاضیر اولسون » بونو دئجه ک ایسته دییی یئمکلر قاباغیندا حاضیر اولدو. گول اوغلان یئییب ایچیب توخالدی. گول اوغلانین گوندن – گونه توکو دورولدو. ننه لییی دئدی : من اونا نه قدهر آز چؤره ک قویورام، قورویوب اؤله ؛ آنجاق بو گونو – گوندن دیرچه لیر. بو ایشلر هامیسی قارا قوچون باشیندادیر. چونکی بو یئتیم اونونلا دانیشیر.
بیر گون ننه لیک اؤزونو ناخوشلوغا ووروب آتاکیشییه دئدی : اؤلوره م ساریلیق آلیزی توتموشام. حکیملر قارا قوچون اتینی منه درمان دئمیشلر. کیشی دئدی : آللاها شوکور! بیر قارا قوچوموز وار. اونو سنین اوچون کسریک. گول اوغلان آتاسی ایله ننه لییینین سؤزلرینی ائشیدیب آغلایا – آغلایا تؤوله ده قارا قوچون یانینا گئدیب سؤزونو اونا یئتیردی. قارا قوچ دئدی : قورخما منی کسنده آتان سنه دئیه جک گئت پیچاغی گتیر. گئدرسن اوراغی گتیره رسن. یئنه دئیه جک گئت پیچاغی گتیر بو یول گئده رسن اوخلووو گتیره رسن او سنه آجیخلانیب، منی اؤتوروب، پیچاغی گتیرمه یه گئده جک. اوندا سن منیم اوستومه مین ؛ بوینومدان برک – برک یاپیش. منده گؤیه اوچوب ، سنی یاخچی بیر یئره آپارارام. آتاسی قوچو تؤوله دن چیخاریب بوینوندان یاپیشیب اوغلونا دئدی : گئت او پیچاغی گتیر. گول اوغلان گئتدی اوراغی گتیردی. یئنه ده آتاکیشی گول اوغلانا حیرصله نیب دئدی : اوغول ! سنه دئدیم پیچاغی گتیر اوراغی یوخ. بو یول اوغلان گئدیب اوخلووو گتیردی. آتاسی آجیخلانیب، گول اوغلانین اوستونه چیغیریب، بیر شاپالاق ووروب، دئدی : توت بو قوچو، اوزوم پیچاغی گتیریم. آتا کیشی پیچاغی گتیرمه یه ائوه گیردی. گول اوغلان حیطده تئز قارا قوچون اوستونه مینیب، بوینوندان برک – برک یاپیشدی. قارا قوچ قانات چیخاردیب گؤیه قالخدی. گئتدی – گئتدی بیر میناره نین باشینا قونوب، گول اوغلانی اوردا یئره قویدو.
قارا قوچ گول اوغلانا دئدی : گل سنه ایکی بالابان وئریم. کئفین ساز اولسا،گولر بالابانی چال. منده کئفینین سازلیغینی بیلیم. یوخسا باشیندا بیر ایش اولسا، قملی اولسان، آغلار بالابانی چال. من هر یئرده اولسام اؤزومو سنه یئتیره رم. قارا قوچ اوغلانی میناره نین باشیندا قویوب گئتدی اؤزوده هر گون گلیب اوغلانا باش چکردی.
بیر گون گول اوغلان داریخدی. قوچ ایله دانیشماق ایسته دی. آغلار بالابانی چالیب، قوچ اؤزونو یئتیردی. اوتوروب دانیشدیلار. آلتی – یئددی ایل گول اوغلان میناره نین باشیندا قالیب، یئکه لدی. بیر گؤزل جاوان اوغلان اولدو. یئنه ده بیر گون گول اوغلان داریخیردی. قوچ ایله دانیشماق ایسته دی. آغلار بالابانی چالیب، قوچ اؤزونو یئتیریب، اوتوروب دانیشدیلار. اوغلانین کؤنلو آچیلدی. آنجاق آغلار بالابانی چالاندا شاه ایسماییلین ائلناز آدلی بیر قیزی، بالابانین سسینی ائشیدیب، هوشدان گئده ر. آییخیب آلیزلانار. یورغان – دؤشه یه دوشوب، ناخوشلار. نه قده ر حکیم، دوعا یازان، باخیجی رملچی گتیره رلر قیز توختاماز. ائلناز دئیه ر : من بیر آغلار بالابان سسی ائشیتمیشم او بالابانچینی تاپیب گتیرمه لیسیز. یوخسا توختامارام. اؤلکه ده بوتون بالابانچیلاری ییغیب گتیردیلر، ائلنازین یانیندا بالابان چالدیلار. ائلناز دئدی : بونلار من دئدیییم بالابانی چالمیرلار. بونلار دئییل.
بیر قاری دئدی پادشاه ساغ اولسون! من او بالابان چالانی تانیییرام. بیر آغیریما قیزیل، بیر آغیریما گوموش وئرین گئدیب او بالابانچینی یانیزا گتیریم. شاه قبول ائدیب، دئدی : قاری آنا! سن گئت گتیر، قیزیم دئیه ن اولسا اوندا سنین دئدییینی وئره جه یه م.
قاری آرخایین اولوب، اوغلانی گتیرمه یه مینا ره نین یانینا گئتدی. قاری هوْررا بیشیرمک اوچون بیر اوجاق قوروب، اوجاغین اوستونده قازانی بؤیرو اوسته قویدو. گول اوغلان میناره دن باخیردی. دئدی : قاری آنا! قازانی ائله قویما، بئله قوی. بو دفه قاری قازانی او بیریسی بؤیرو اوسته قویدو. اوغلان دئدی : قاری آنا! قازانی ائله قویما، دیبی اوجاق اوسته قوی. قاری دئدی : اوغول قوجالمیشام، قادان – پاتان آلیم گؤزوم سئچمیر. گل آشاغی بو قازانی دوزه لت گئت. گول اوغلان قارییا اوره یی یاندی. قازانی دوزه لتمک اوچون آشاغی یئندی. قاری تئز شاهین چئوره ده گیزله نمیش قاراووللارینا ال ائله ییب، قاراووللار اوغلانی باسیب توتدولار. گول اوغلانی شاهین سارایینا آپاردیلار شاه ایسماییل گول اوغلاندان آغلار بالابانی چالماسینی ایسته ر. گول اوغلان دئیه ر یوخ! من آغلار بالابانی چالسام قوچوم گلر، آللاه ائله مه میشدن اونا بیر زاد اولار. شاه دئدی : سنی یئددی قاپیدان کئچیردیب بورایا گلمیشیک. آلتیسی تاختادان، سون قاپیدا دمیردندیر. سنین قوچون هاردان گلیب بورا چیخا بیلر؟ اوغلان آغلار بالابانی چالماق ایسته مه دیکده شاهین قاراووللاری – یاساووللاری اونو هده له ییب، دئدیلر : چالماسان شاه سنی اؤلدورتدوره جک. گول اوغلان مجبور اولوب آغلار بالابانی چالماغا باشلادی. قیز یئریندن دوروب گؤزونون یاشینی تؤکوب، ائله بودور دئییب، آغلادی. قارا قوچ آغلار بالابانی ائشیدیب، گول اوغلانین باشیندا بیر ایش اولماسینی دویدو. اوچا – اوچا گلیب اؤزونو شاهین سارایینا چاتدیردی. آلتی تاختا قاپینی بوینوزو ایله سیندیردی. یئددینجی قاپی دمیر اولدوغوندان بوینوزو بئینینه باتاراق اوزانیب جان وئردی. هامی دمیر قاپیدان بیر سس ائشیدیب، قاپییا ساری قاچدیلار. قارا قوچو قاپینین آغزیندا اؤلموش گؤردولر. گول اوغلان هؤنکور – هؤنکور آغلادی، گؤیدن بیر گؤی ایشیق یئندی. ایشیقدان بیر آغ ساققال کیشی چیخدی. بو کیشیینین اوز – گؤزونو ایشیق پارچاسی بورودویوندن کیمسه اوزونو گؤرمه دی. ایکی رکعت حاجت نامازی قیلدی. گولر بالابانی گول اوغلاندان آلیب چالدی. قوچ دیریلیب آیاغا دوردو. قوجا گول اوغلانی شاها تاپشیردی. شاه دئدی : بو اوغلاندان آرخایین اولون. اونو اؤزومه کوره کن ائله یه جه یم. قوجا، قارا قوچون اوستونه مینیب، ساغ اوللاشیب گؤیه اوچدولار. بیلینمه دی هارا گئتدیلر. شاه یئددی گون یئددی گئجه گول اوغلانلا قیزینا توی توتدو. یئدیلر، ایچدیلر، چالدیردیلار. گؤیدن بیر سبد آلما دوشدو، بیری دئیه نین، قالانی دا ائشیدنلرین.
تهیه و تنظیم : الهام عبادی ( دبیر سرویس تورکی )


text:
تورکیه قازاخیستان-دا کئچیریلن سئچکیلره موناسیبت بیلدیردی
20 نویابر 2022-جی ایلده قازاخیستان جمهوریتینده کئچیریلن ارکن پرزیدنت سئچکیلرینین دینج شرایطده اوغورلا باشا چاتماسیندان ممنونوق".
تورکیه قازاخیستاندا کئچیریلن ارکن پرزیدنت سئچکیلرینین دینج شرایطده باشا چاتماسینین سئویندیریجی اولدوغونو آچیقلاییب.
بونانلا باغلی تورکیه خاریجی ایشلر ناظیرلیگینین بیاناتیندا دئییلیب:
20 نویابر 2022-جی ایلده قازاخیستان جمهوریتینده کئچیریلن ارکن پرزیدنت سئچکیلرینین دینج شرایطده اوغورلا باشا چاتماسیندان ممنونوق".
بیاناتدا تورکیه-نین کؤکلو تاریخی و گوجلو علاقهلری اولان قازاخیستانین تهلوکهسیزلیگینه و ثابتلیگینه بؤیوک اهمیت وئردیگی بیلدیریلیب، سئچکی نتیجهلرینین دوست و قارداش قازاخ خالقی اوچون خیرلی اولماسی آرزولانیب.
دیگر طرفدن، قازاخیستان سئچکی کمیسیونونون ایلکین نتیجهلرینه گؤره، حاضیرکی پرزیدنت قاسم جومارت توکایئو ارکن پرزیدنت سئچکیلرینده 81،31 فایز سسله غالیب گلیب.
قئید ائدک کی، قازاخیستان-دا 12 میلیونا یاخین سئچیجی 7 ایل وظیفهسینده قالاجاق پرزیدنتی سئچمک اوچون سس وئریب.
سئچکیلرین یئکون نتیجهلرینین نوامبرین 27-ده آچیقلاناجاغی گؤزلنیلیر.
ایلگیلیلی خبرلر
آذربایجاندان فرانسایا تپکی
"فرانسا اولوسال مجلیسینده آذربایجانا قارشی قبول ائتدیلن یالان و بؤهتان اولان قرار، بیر مدت اؤنجه سنادا قبول ائدیلن قرار کیمی، فرانسانین آذربایجانا قارشی یئنی بیر تخریباتیدیر"
ناخچیوانین گؤمروک کمیتهسی لغو ائدیلدی
ناخچیوان اؤزارک جمهوریتی میللی مجلیس باشقانینا باغلی اولان گؤمروک کمیتهسی، بیرباشا باکیداکی مرکزی یؤنهتیمه باغلانمیش اولدو
قیرقیز آغ ساققاللار شوراسیندان حکومته تکلیف
جمهورباشقانی سادیر چاپاروو، ۲۵-۲۶ نوامبردا باشکند بیشکئکده گئچیریلهن ۱.جی خالق قورولتایینین آغ ساققاللار شوراسینین عضولرینی قبول ائتدی


text:
ایتالو کالوینو
ایتالو کالوینو (اینگیلیسجه: Italo Calvino) رومانچی، قیسا حکایه یازیچی - و یازیچی - ۱۵ اوْکتوبر ۱۹۲۳ تاریخیندا دۆنیایا گؤز آچیب. ۶۱ ایل عومر ائلهییب و ۱۹ سپتامبر ۱۹۸۵ میلادی تاریخیندا وفات ائدیب. اوْ، اثرلرینی ایتالیا دیلینده یازیب.
بیرده باخ[دَییشدیر]
قایناقلار[دَییشدیر]
اینگیلیسجه ویکیپدیاسینین ایشلدنلری طرفیندن یارانمیش«Italo Calvino»، مقالهسیندن گؤتورولوبدور. (۲۲ آقوست ۲۰۱۷ تاریخینده یوْخلانیلیبدیر).
ائشیک باغلانتیلار[دَییشدیر]
قارداش پروژهلرده ایتالو کالوینو گؤره داها آرتیق بیلگیلر تاپابیلرسینیز.


text:
آوروپادا میمون چیچگی ویروسونا یولوخما سایی آرتیب
دونیا ساغلیق تشکیلاتینین آوروپا بؤلگهسینین انترنت سایتیندا درج ائدیلن میمون چیچگی ایله باغلی یئنیلنمه راپوروندا بوتون قارهده اپیدمی ایله باغلی سون معلوماتلار پایلاشیلیب.
آوروپا-دا میمون چیچگی ویروسونا یولوخما سایینین 24 مینی کئچدیگی آچیقلانیب.
دونیا ساغلیق تشکیلاتینین آوروپا بؤلگهسینین انترنت سایتیندا درج ائدیلن میمون چیچگی ایله باغلی یئنیلنمه راپوروندا بوتون قارهده اپیدمی ایله باغلی سون معلوماتلار پایلاشیلیب.
راپوردا 27 سپتامبر تاریخینه آوروپادا یولوخما سایینین 24 مین 622-یه یوکسلدیگی، دونیا ساغلیق تشکیلاتی-نین آوروپا بولگه سینده 44 اؤلکهده ویروسا یولوخما حاللارینین آشکارلاندیغی بیلدیریلیب.
خستهلرین 96 فایزینده ویروس علامتی اولاراق قیزارتی و قاشینما، 68 فایزینده ایسه تب، یورغونلوق و عضله آغریسی کیمی علامتلر اولدوغو قئید ائدیلیب.
ان چوخ یولوخما 7 مین 149 نفرله ایسپانیا-دا اولدوغو و فرانسا، اینگیلتره و آلمانیادا ایسه یولوخما سایینین 3 مینی کئچدیگی بیلدیریلیب.
ایلگیلیلی خبرلر
آوروپا پارلمانینا سایبری سالدیری
"آوروپا پارلمانی، چوخ گلیشمیش بیر سایبری سالدdری آلتیندا. کرملین یؤنوملو بیر قروپ سالدیرینین مسئولیتی اۆستلندی"
امریکا تورکیه-نین حیاتا کئچیردیگی عملیاتا موناسیبت بیلدیریب
جان کربی زووم واسیطهسیله کئچیردیگی بریفینقده آغ ائو موخبیرلرینین سواللارینی جاوابلاندیریب.
آمریکادا مودور ۱۰ ایشچینی اؤلدوردو
بیر ماغازالار زینجیری مودورونون ایشچیلره آتیش ائتمهسی نتیجهسینده ان آز ۱۰ نفرین اؤلدوگو آچیقلاندی


text:
ایویتسا اوسیم
ایویتسا اوسیم (اینگیلیسجه: Ivica Osim) (دوْغوم:۶ مهٔ ۱۹۴۱ (۸۱ یاش) Sarajevo) کئچمیشده بیر فوتبالیست و ایندیلیکده بیر مربی اوْلاراق چالیشیر. یوقوسلاوی میلّی تیمی ترکیبینده چیخیش ائدیب و هافبک موقعیتینده اوْیناییب.
اوْیونلاری[دَییشدیر]
قایناقلار[دَییشدیر]
- ^ J.League Data Site (ژاپون دیلینده)
قارداش پروژهلرده ایویتسا اوسیم گؤره داها آرتیق بیلگیلر تاپابیلرسینیز.
- ژاپون دیلینده خاریجی لینکلری اولان مقالهلر
- فوتبال اویونچولاری قارالامالاری
- NSK شناسهسیله مقالهلر
- Pages with red-linked authority control categories
- CINII شناسهسیله مقالهلر
- FAST شناسهسیله مقالهلر
- فوتبال اویونچولاری
- ۱۹۴۱-جی میلادی ایلده دوغولانلار
- یاشایان اینسانلار
- ژلیزنیچار سارایوو کولوبونون اویونچولاری
- پیئیسی زووله کولوبونون اویونچولاری
- ایسترایسبورق کولوبونون اویونچولاری
- سدان کولوبونون اویونچولاری
- والنسین کولوبونون اویونچولاری
- یوفا یورو ۱۹۶۸ اویونچولاری


text:
108402
13 March 2022
تورکمن نیوز: تورکمنستان ینگ دموکراتیک حزبیندن سردار بردی محمدووینگ بو سایلاودا ینگیجی بولماغینا قاراشیلیار.
تورکمنستان دا یکشنبه گونی تورکمن دوولتی نینگ باشتوتانینی سایلاماق اوچین سایلاو گچیریلدی.
تورکمنیستان ینگ سایلانان تأزه جمهورباشلیغی شنبه گۆنی آشغاباتداقی اوُغوزخان کؤشکلر توُپلومیندا آنت ایچیپ اوز ایشینه باشلار.
تۆرکمنیستان ینگ حابار سریشده لری سایلاوچیلارینگ 97 گوتریمی نینگ (%) صاندیقلارینگ باشینا باریپ سس برندیکلرینی بیلدیردی.
بو سایلاودا 9 دالاشگأر یاریشدی.
تورکمنیستان ینگ شو واغتقی جمهورباشلیغی قوربان قولی بردی محمدووینگ اوغلی بولان سردار بردی محمدووینگ بو سایلاودا ینگیجی بولماغینا قاراشیلیار.
سردار بردی محمدوف 14-نجی فِورال دا تورکمنستان ینگ دموکراتیک حزبیندن دالاشگأر گورکِزیلیپدی.
کانالیمیزا آغضا بولونگ
صاحیپامیزی ایزارلانگ
دگیشلی یازغیلار
سیزینگ نظرینگیز


text:
پایگاه خبری توران :گونلرین بیر گونونده، شاه عابباسین دوربونونده، آللاه وئردیخان، شاه عابباسین ائله جه بیلن وزیری ایدی.آللاه وئردیخان شاه عابباسین ایشلرین قیناییر، آرالاریندا سؤز چیخیر. آللاه وئردیخان شاه عابباسدان آجیق ائله ییب سارایدان گیزلی چیخیب بیر بیلینمز یئره گئدیر. ایران اؤلکه سینین بوتون ایشلری بیر – بیرینه دییب قاریشیر. موشگوللری آچان اولمور. شاه عابباس […]
پایگاه خبری توران :گونلرین بیر گونونده، شاه عابباسین دوربونونده، آللاه وئردیخان، شاه عابباسین ائله جه بیلن وزیری ایدی.آللاه وئردیخان شاه عابباسین ایشلرین قیناییر، آرالاریندا سؤز چیخیر. آللاه وئردیخان شاه عابباسدان آجیق ائله ییب سارایدان گیزلی چیخیب بیر بیلینمز یئره گئدیر.
ایران اؤلکه سینین بوتون ایشلری بیر – بیرینه دییب قاریشیر. موشگوللری آچان اولمور.
شاه عابباس چاره سیز قالاراق کوچه لرده جار چکدیریب جماعته دئییر:
– هر کیم وئردیگیم قوْچو بیر آی اؤز آغیرلیغیندا ساخلایا یبلسه، اونا بوللو انعام وئره جگم. بو شرطله کی، قوْچ نه بیر میثقال آریقلایا نه بیر میثقال کؤکه له. هئچ کس قوْچو قبول ائتمیر.
بیر گون بیر کیشی بیر دییرمانا دن آپارمیشدی. دییرماندا ایشله ین بیر قوجا، اوندان سوروشور:
– اؤلکه ده نه خبر؟
دنچی دئییر: شاه عابباس جار چکدیریب دئییب بیر قوچوم وار، هر کس اونو بیر آی اؤز آغیرلیغیندا ساخلایا بیلسه، بوللو انعامی وار.
دییرماندا ایشله ین قوجا دئییر: گئت اوْ قوچو آل، بیر قارانلیق تؤیله ده اونا یئم – سو وئر. گؤزله هئچ یئردن اونا ایشیق دوشمه سین. دنچی گئدیب شاهدان قوچو آلیر. بیر آیدان سونرا قوچو گتیریب شاها تحویل وئریر. قوْچو چکدیریرلر. بیر میثقال کؤکه لمیشدی. شاه دئییر: قوچ بیر میثقال کؤکه لیب آمما عئیبی یوخ. بو ایش فقط آللاه وئردیخانین الیندن گلر. سن اونون یئرین بیلیرسن. تئز اول اونون یئرین دیء.. دنچی دئییر: دییرماندا بیر قوجا کیشی منه بو قوْچو اؤز آغیرلیغیندا ساخلاماغی اؤیره تدی. شاه عابباس دئییر: گئدین اوْ قوجانی بورا گتیرین. اوْ آللاه وئردیخان اولمالیدیر. شاهیْن قیزیل باشلاری گئدیب او قوجانی گتیریرلر. شاه دوز دئییردی. اوْ همن آللاه وئردیخان ایدی.
شاه عابباس آللاه وئردیخانلا باریشار، اونا دیل – آغیز ائدیب عذر ایسته ر. سونرا شاه اوندان سوروشار: قوچ ندن بیر میثقال کؤکه لمیشدی؟
آللاه وئردیخان دئیه ر: قوچ بسله ین تاپشیریغیمی یئرینه یئتیره بیلمه میشدی. قوچ بسله نیلن تؤیله یه بیر ذرره ایشیق دوشوب اونا گؤره قوچ بیر میثقال کؤکه لبدیر.
اوندان سونرا شاه عابباس سؤز وئریرکی، ایشلری آللاه وئردیخانلا دانیشمادان گؤرمه یه.
گوزگوده کی آرواد ایمیش!
قدیم زامانلاردا، بیر شکیلی آرواد، گوزگو باره سینده بیر شئیلر ائشیتسه ده، آنجاق گؤزگونون اؤزونو گؤرمه میشدی. گون گلیر، آروادین اری بیر گوزگو آلیر. کیشی هر گون گوزگویه باخیب سونرا دا اونو گیزله درمیش. گونلرین بیر گونو آرواد گوزگونون یئرینی اؤیره نیرو اونو اله کئچیریر. گوزگویه باخان کیمی دوداغین بوزه – بوزه دئییر:
– باشیما خئییر! … من ائله بیلیردیم کی، کیشی اؤزونه باخیر، سن دئمه گوزگوده کی آروادیمیش !
تهیه و تنظیم : الهام عبادی ( دبیر سرویس تورکی )


text:
`کوزوو` نتیجهلر
خبرلر [20]
- ناتو-دان خبردارلیق: بو حالدا موداخیله ائدجییک!
- کوزوودا گرگینلیک؛ ناتو، موداخیلهیه حاضیر
- مولود چاووش اوغلو کوزوو-دا بیر سیرا گؤروشلر کئچیریب
- حولوصی آکار کوزوونون ساوونما ناظیری آرمند مهاج ایله تلفونلا دانیشیب
- جمهور باشقانی اردوغان روسیا و اوکراینانی عاجیل آتشکسه چاغیریب
- کوزوو پرزیدنتی تورکیه-ده
- میللی ساوونما ناظیری حولوسی آکار کوزوو-دا سفرده دیر
- تورکیه کوزوو-یا اعتراض ائدیب
- جمهور باشقانی اردوغان آلکساندر ووچیچ و هاشیم تاچی ایله تلفوندا دانیشیب
- کوزوو-دا ارکن پارلامئنت سئچکیلرینین تاریخی معلوم اولدو
- حولوصی آکار کوزوو-دا رسمی سفردهدیر
- میللتلر لیگینین ان یاخشیلاری آچیقلاندی
- تورک ائلچی یارالاندی
- جمهور باشقانی اردوغان صربیستان و کوزوو پرزیدنت لری ایله تلفوندا دانیشیب
- امریکا خاریجی ایشلر ناظیرینین معاونی وس میچل کوزوو-دا
- تورک صنعتچیلر دونیا صنعتچیلریله بولوشور
- تورکیه، سوئیسی 3-0 حسابی ایله مغلوب ائتدی
- تورکیه- کوزوو قارشیلاشماسی بو گون ساعت 15.00-دا
- تورکیه – کوزوو اویونو صاباح آخشام ساعت 20:00-ده
- تورکیه – کوزوو موسابیقه سی 12 نوامبردا


text:
“یئنی تبریز”، اوستاد هریسینی عزیزلهدی
آذربایجانین تانینمیش اجتماعی شخصیتی، تدقیقاتچیسی و کلاسیک شعر نوعی نمایندهلریندن اوستاد موسی هریسینژاد(هریسی)، یئنی تبریز ادبی- مدنی درنهیی طرفیندن عزیزلندی. آذربایجانین بیر چوخ ادبیات و صنعت نمایندهلری و اجتماعی شخصیتلرینین اشتراکیایله قید اولونان بو طنطنهلی مجلیس، تیر آیینین ۱۵ینده تبریز شهرینده کئچیریلدی.
یئنی تبریز ادبی- مدنی درنهیینین صدری شاعر و ادبیاتشناس ناصر داوران، درنهیین طرفیندن وئریلن بیانیهنی قرائت ائتمکله، بو عزیزلهمه مراسیمی آچیق اعلان ائتدی. سونرا گنج طلبه “نرگیز هریزلی” اوستادین بیر غزلینی قرائت ائدیب، اونون شخصیتی حاقیندا اؤز تاثراتینی بیلدیردی. اوستادین حیاتی بارهده حاضرلانمیش بیر قیسا فیلم، مجلیسین بو حصهسینده گوستریلدی و مجلیس حسن کافی و رحیم عباسی جنابلارینین اجراسیلا دوام تاپدی. مجلیسده هاشم ترلان، میرزه شهرک، سلیمان ثالث، اومید، مهران هریسی، ممدلی، دومان اردم، جعفر تانیش، غلامحسین فرنود، حسن ایلدیریم، دکتر گوگانی، رضا همراز و دکتر حاجیزاده، اوستاد هریسینین حیات و یارادیجیلیغی بارهده دانیشیقلار آپاردیلار و اؤز شعرلریندن اوخودولار.
مجلیسین قورتاریشیندا آذربایجانین گؤرکملی شاعر و اجتماعی شخصیتی اوستاد حبیب فرشباف اوستاد هریسینین حاقیندا دانیشارکن، مجلیسی باغلادی و”یئنی تبریز” درنهیینین عضوی مهین خانم صفری اوستادا حاضرلانان تحفهنی اشتراکچیلارین گور آلقیشلاری ایچینده اونا تقدیم ائتدی. اونونلا برابر درنهیین طرفیندن نشر اولونان اوستادین “گول چارداغی” عنوانلی شعر مجموعهسی اشتراکچیلار آراسیندا پایلاندی.
چوخ طنطنهلی کئچن بو مجلیسده موسیقی صنعتیمیزین گؤرکملی نمایندهلریندن عاشیق حسن اسکندری، عاشیق چنگیز مهدیپور و حسن آذربایجان(دمیرچی)، اؤز محتشم چیخیشلاریلا، اشتراکچیلارین گئنیش رغبتینی قازاندیلار. اونلاردان علاوه، ماهر نی چالان غفاری و تارزن ناصر بهنژاد مختلف زامانلاردا چیخیش ائتدیلر و آردیجیل آلقیشلارلا قارشیلاندیلار. رحیم عباسینین باشچیلیق ائتدیگی آذربایجان ملی رقص گروپونون چیخیشی مجلیسین ان پارلاق حصهلرینه چئوریلدی.
اوستاد هریسینین عزیزلهمه مراسیمینده آذربایجان صنعت آداملاریندان: محمدعلی نقابی، سید سلامت، صمد چایلی، پیام سرابلی، منوچهر عزیزی، حامد ایمان، ع.آغ گونئیلی، ائلدار موغانلی، حسن انداچه، حسن ایرانی، مسعود آذر و … س اشترک ائتمیشدیرلر.
بو مجلیسه دایر شکیللر الیمیزه چاتارسا، اونلاری تقدیم ائدهجهییک.
“یئنی تبریز”، اوستاد هریسینی عزیزلهدی
یک پاسخ
-
سلام، درین حؤرمتلرله. اوستاد هریسی نین عزیزله مه مراسیمی باره ده بیر چوخ دئمه لی سؤزلر واردیر کی باشقا بیر فرصت طلب ائدیر. آنجاق من بو قده رلیک جه کیفایت له نیرم کی: بو مراسیم اوست- اوسته اوستادین احوال- روحیه سی و یازیب یاراتدیقلاری و عرفان و مذهبی یارادیجیلیقلارینی نظره آلاراق، اونا و بیر عارف شاعیر اوچون اویغون دئییلدی. لاپ آچیغینی دئییم کی بو مراسیمده چیخیش ائدنلر- یالنیز بیر نفردن سونرا- سؤزلرینی آللاه آدییلا باشلامادیلار. من هئچ کیمین عقیده و مرامینا توخونماق ایسته میرم. آنجاق بیر عارف مسلک و مذهب اوغروندا یازیب، یارادان آغ ساققال شاعیرین عزیزله مه مراسیمینده بو کیمی تشببوثلر یاخشی گؤرونموردو.
باشقا یؤندن، اوخونان مقاله لر چوخلوق خاطیره سایاغی و اؤترگی دویغولاری احتوا ائدیردی. اوستادین اثرلرینین داشیدیغی آنلاملار و او اثرلرین کیفیتینه گؤره علمی بیر مقاله اوخونمادی. یا اوستادین باشقا مختلیف ساحه لرده چالیشدیغی و یاراتدیقلاری اثرلر باره ده ده آز بحث اولوندو و آز آچیقلاما وئریلدی. منجه بو مراسیمده بیر چوخ غیر لازیم بؤلوملر او جومله دن آذری رقص، نئی چالما، ایرانی سوننتی آواز و ساییره نین یئرینه اوستادین یارادیجیلیغینا گؤره علمی بحث لر گئدیب و علمی مقاله لر اوخونسایدی یاخشی اولا بیلردی. هر حالدا یئنی تبریز ده ر نه یینه اوغورلار دیله ییرم. ساغ اولون…


text:
تورنا ووردو(اویون)
تورنا ووردو - آذربایجاندا ان چوخ یازقاباغی (بایرامقاباغی) گونلرده اساساً اوشاق و گنجلر آراسیندا، گئنیش شکیلده اوینانیلان قدیم اویونلاریندان بیریدیر.
عومومی معلومات[دَییشدیر]
تورنا ووردو اویونو نوروز بایرامیندا، بایرامقاباغی گونلرده ائلجه ده دیگر گونلرده اوشاقلارین اوینادیقلاری اویونلاردان بیریدیر. بو اویونو هم قیزلار، هم ده اوغلانلار اویناییرلار.
اویونون قایدالاری[دَییشدیر]
اوشاقلار ایکی برابر دستهیه آیریلیرلار. هر دستهنین باشچیسی اولور. دایرهوی جیزیق چکیرلر. دستهلردن بیریندهکی آداملارین سایی قدر تورنا ائشیرلر. باشچیلاردان بیری اوووجونا بیر شئی آلیر، اللرینی برک یوموب او بیری باشچییا اوزادیر. باشچی گیزلهدیلمیش اشیانین هانسی الده اولدوغونو تاپسا غالیب گلیر، الینی یومان باشچینین دستهسی تورنا چکیلن دایرهوی جیزیغا گیریر. کناردا قالان غالیب دسته جیزیقداکی تورنالاری گؤتورمگه چالیشیر. گؤتوره بیلمسهلر اونلاری تورنا ایله وورورلار. ایچریدهکی لر کنارا چیخیر، کنارداکیلار جیزیغین ایچریسینه گیریرلر. بورادا اویون تورنانی اله کئچیرمک اوغروندا موباریزهدن عیبارتدیر. تورنانی اله کئچیرنلر غالیب ساییلیر.
قایناق[دَییشدیر]
• نوروز بایرامی انسکلوپدیاسی. باکی-2008 (شرق-غرب). ص.187.


text:
تورکوستان اوستانی
تورکوستان اوستانی یا دا گونئی قازاخیستان اوستانی (اینگیلیسجه: South Kazakhstan Region) قازاخیستاندا یئر آلان بیر اوستان دیر. و ۱۱۷۲۴۹ کیلومتر موربّع ساحهسی وار. ان سوْن نفوس ساییمی اساسیندا ۲۶۸۵۰۰۹ نفر دیر.
گؤرونتولر[دَییشدیر]
بیرده باخ[دَییشدیر]
قایناقلار[دَییشدیر]
اینگیلیسجه ویکیپدیاسینین ایشلدنلری طرفیندن یارانمیش«South Kazakhstan Region»، مقالهسیندن گؤتورولوبدور. (۱۲ آقوست ۲۰۱۷ تاریخینده یوْخلانیلیبدیر).
ائشیک باغلانتیلار[دَییشدیر]
قارداش پروژهلرده تورکوستان اوستانی گؤره داها آرتیق بیلگیلر تاپابیلرسینیز.


text:
اردوغان:"مالیه سئکتورو قلوبال اقتصادی بحراندان ان چوخ تأثیرلنن ساحهلردن بیریدیر"
جمهور باشقانی رجب طیب اردوغان ایستانبول-داکی دولماباخچا اوفیسینده کئچیریلن قاتیلیم مالیه ایستراتژیسی سندینین تقدیمات ایجلاسیندا چیخیش ائدیب.
"قلوبال حادثهلرین تأثیری ایله بیر مدتدیر حیس اولونان تورم پروبلئمینین عهده سیندن گلهجییک".
بونو جمهور باشقانی رجب طیب اردوغان ایستانبول-داکی دولماباخچا اوفیسینده کئچیریلن قاتیلیم مالیه ایستراتژیسی سندینین تقدیمات ایجلاسیندا ائتدیگی چیخیشدا دئییب.
اردوغان بیلدیریب کی، یئنی نوع کوروناویروس اپیدمیسی ایله درینلشن قلوبال اقتصادی بحران و فوریهنین 24-ده باشلایان روسیا-اوکراینا محاربهسینین سبب اولدوغو انرژی و مال قیمتلریندهکی آرتیم، باشدا اینکیشاف ائتمیش اؤلکهلر اولماقلا بوتون اقتصادیات لارا دریندن تأثیر ائدیب.
جمهور باشقانی اردوغان قلوبال بحرانلارین سنگیمهدیگی سون ایللرده تورکیه-نین اوزون مدتدیر یاشادیغی سیاسی و اقتصادی بحرانلاردان الده ائتدیگی تجروبه ایله دیگر اؤلکهلردن فرقلنمیی باجاردیغینی آچیقلاییب.
"قلوبال پروسه لرین تأثیری ایله بیر مدتدیر حیس ائتدیگیمیز تورم پروبلئمینی حل ائدهرک تورکیه عصرینی بیرلیکده قوراجاغیق"، دئیه دؤولت باشچیسی دئییب.
مالیه سئکتورونون قلوبال اقتصادی بحراندان ان چوخ تأثیرلنن ساحهلردن بیری اولدوغونو قئید ائدن جمهور باشقانی اردوغان اقتصادی آرتیمین لوکوموتیوی اولماسی لازیم گلن مالیه سیستمینین اوزرینه دوشن وظیفهنی یئرینه یئتیره بیلمهدیگینی بیلدیریب.
تملینده اینسانین اولمادیغی اقتصادی قورولوشون دایانیقلی اولمادیغینی ایفاده ائدن جمهور باشقانی اردوغان دئییب:
"قلوبال مالیه معمارینین اینسانلارا و اخلاقا اساسلاندیغی یئنی بیر مدل حاضیرلاماق واجیبدیر. بیز یئنی مالیه معماری فعالیتلرینه هر جور دستکی وئرمهیه داوام ائده جییک."
ایلگیلیلی خبرلر
جمهور باشقانی اردوغان تورکیه ایش وئرن سندیکالاری کنفدراسیونونون ایجلاسیندا چیخیش ائدیب
جمهور باشقانی رجب طیب اردوغان پایتاخت آنکارادا تورکیه ایش وئرن سندیکالاری کنفدراسیونونون (TİSK) ایجلاسیندا چیخیش ائدیب.
پ.کا.کا-نین سیغیناجاق یئرلری و تعلیم دوشرگهسی محو ائدیلیب
تونجلی شهرینده پ.کا.کا-نین سیغیناجاق یئرلری و تعلیم دوشرگهسی محو ائدیلیبç
چاووش اوغلو:"یونانیستان ترک-سلاح ائدیلمیش آدالارین ایستاتوسونو پوزماغا سون قویمالیدیر"
خاریجی ایشلر ناظیری مولود چاووش اوغلو رومینیانین خاریجی ایشلر ناظیری بوگدان اورسکو ایله ناظیرلیکدهکی گؤروشوندن سونرا پایتاخت آنکارادا تشکیل ائدیلن بیرگه مطبوعات کنفرانسیندا چیخیش ائدیب.


text:
سون چرشمبه ز موبارک اولسون
0 گؤروش
یازار: اهرلی
قدیم لردن ، یئنی ایلین قارشیلاماق دَبی و شنلیک لری
آذربایجان دا گوزل و یاراشیقلی گئچیرده لر. بایرام آیین دا دورد چرشمبه میز وار
،ایلک چرشمبه «قره چرشمبه» یا «یالانچی چرشمبه» آدلانیب، بو چرشنبه گونونه
«چیلله قوغان» دا آد وئریب لر.ایکینجی چرشمبه «کول چرشمبه» سی ، اوچونجی چرشنبه
«موشتولوق چرشنبه» سی و دوردونجی ایلین« سون چرشنبه» سی یا «توپراق چرشمبه»
آدلانیب.سون چرشمبه نین آخشامی «چرشمبه آخشامی » آذربایجان خالقی نین یانیندا آیری
بیر ایحترامی و یئری وار ، بو گونون گوزل – گوزل دب لری اولوب که بو قیسسا یازی دا اون لاردان
بیر – ایکی سین سوز آپاراجاییق. دئمه
لی «چرشمبه آخشامی» نین مراسیمی گون اورتا دان سونرا باشلانیر و عائله بیرلیک
ده گونش باتانا یاخین بایرام پالتارلارینی گئییب دام اوستونه چیخارلار و
هابئله دامین اطرافینی بیر دمیر شئی ایله جیزیق لاییب تا بلکه اؤز
عائیله لرین شیطانین و پیس روح لارین قصدیندن قوروسونلار .سونرا
بؤیوک تونقال قالاییب و گونش باتدیقدان سونرا ادو یاندیرارلارو
بیرلیکده بو اودون دؤوره سینه یئغیشیب شنلیگ ائده رلر
«چرشمبه
آخشامی»نین بیر باشقا دبی پای آپارماق دیر که اوغلان ائویندن قیز ائوینه آپاریلار
و بو پای لار گوزل بوغچالارین ایچینه بوکولوب و بیر شنلیکله قیز ائوینه آپارالار .قیز
توی ائله دیکدن سونرا قیزین آتاسی چرشمبه آخشامی پای گوندرر.قاراداغدا دا بو پایا
«چرشمبه لیک » دئیه رلر.
گون باتاندان سونرا هر
عائله دامینا ییغیشیب و اود قالایارلار و اودون اوستون دن آتیلالار قیزلار آتیلاندا دئیه لر:
آتیل – باتیل
چرشمبه
بختیم آچیل
چرشمبه
آغیرلیغیم - اوغورلوغوم
دوش بو اودون اوستونه
آغیرلیغیم
اود اولسون
اوددا یانان
یاداولسون
»قاراداغ » دا اود یاندیرماغین
بیر داها رسمی وار اگر قاپی قونشی دا او ایلده دونیادان کوچ میش اولورسا قونشی لار
او عائله نین دامینا یئغیشیب و اونلارلا بیرلیکده اود یاندیرارلار
آذربایجان دا «چرشمبه
آخشامی» نین لاب گورکملی دب لریندن بیری «شال ساللاماق» دیر که هر کس
اوز یاخین قوهوم یا قاپی قونشو سی نا گئدیب و بیر شال باجادان سالیب ، ائو
صاحابیدا شالا جوراب ،بویالینمیش یومورتا،یئمه لی یئمک لردن و... باغلیب
یولا سالاردی اما بو دبین شنلیگی
اورادادیر کئ ائو صاحابی شال ساللایانی تانیما سا چوخ اؤنه ملی اولار.بو دبه بیزیم
ائلده« قورشاق ساللاما» دئیه رلر.
بایرامی دی
گئجه قوشی اوخوردی
آداخلی قیز
بیک جورابین توخوردی
هر کس شالین
بیرباجادان سوخوردی
آی نه گوزل
قایدادی شال ساللاماق
بی شالینا
بایراملیغین باغلاماق
شال ایستهدیم
منده ائوده آغلادیم
بیرشال آلیب
تئز بئلیمه باغلادیم
غلام گیله قاشدیم
شالی ساللادیم
فاطما خالا
منه جوراب باغلادی
خان ننهمی
یادا سالیب آغلادی
آذربایجانین
کندلرینده «چرشمبه آخشامی» یاشلی و بویوک لرین ائوینین دامینا چیخیب و باجا دان
بیر آز سو تؤکرلر و اونلارا آیدینلیق دئیرلر و هابئله ائوین بؤیوگو ده سو
تؤکنلره تانریدان ایسته کلرینه چاتماغلارینی ایسته یر .
سون چرشمبه نین
دب لری خالق آراسیندا اوقدر چئشیتلی و اوقدر سایسیزدیر کی بوگونون اوزون بیر اولوس
بایرامی و ائل بایرامی آدلاندیرماق اولار.بودبلردن بیر نئچه سی بئله دیر:
آخیر چرشمبه
اوشاق بئشیگی دوزلدرلر
آخیر چرشمبه
گون چیخمادان سواوستوندن آتلانارلار
آخیر چرشمبه
کل و قوچ بوینوزنا قیرمیزی پارچا باغلارلار
آخیر چرشمبه
حاماما گئدیب چیمک یاخشی اولار
آخیر چرشمبه
ائودن پول ،الک،دوز،اون،بیتگی،اود،اودون وئرمزلر
آخیر چرشمبه
یاندیرلمیش شمع یارمچیلیق سوندورولمز.بوتون ائولرده ائرته دن لامپا و چیراغلار
یاندیریلار.
آخیر چرشمبه
گونو زاحی اوستونه گئتمزلر
آخیر چرشمبه
گئجه سی تئز یاتمازلار.
آخیر چرشمبه ائوده قازان آسارلار.
آخیر چرشمبه تازا اولنلری یادا سالیب اونلاری یاد ائله لر
سه شنبه 1400.12.24


text:
صادق هدایت
صادق هدایت آوا (help·info) (دوْغومگۆنو ۱۷ فئوریه ۱۹۰۳ تهران - اؤلومگۆنو ۹ آپریل ۱۹۵۱ پاریس) ایرانلی یازیچی، تحقیقچی و ترجمهچیایدی.
حیاتیدَییشدیر
شاهلیق ایرانینین نفوذلو بیر عائلهسینه منسوب اوْلان صادق هیدایت ۱۷ فئوریه ۱۹۰۳ – جو ایلده تهراندا دونیایا گؤزلرینی آچیر. ابتدایی تحصیلینی تهراندا مدرسیی - علمییده تاماملادیقدان سوْنرا اوْرتا تحصیلینی یئنه تهراندا یئرلشهن و بیر میسسیونئر مکتبی اوْلان ساینت لویس فرانسیز کوللئجینده داوام ائتدیریر. بوردا فرانسیز دیلی و ادبیاتی ایله جدی بیر شکیلده ماراقلانان هیدایت، ۱۹۲۵ – جی ایلده موهندیسلیک تحصیلی آلماق اۆچون بئلچیکایا گئدیر. بئلچیکادا آختاردیغینی تاپا بیلمیر و ادبیات تحصیلی آلماق مقصدی ایله پاریسه یولا دوشور. یازی حیاتینا بوردا باشلایان هیدایت ایلک اثرلرینی پاریسده قلهمه آلیر. بیر آرا بحرانا گیرهرک پاریس یاخینلاریندا اینتیهار ائتمک مقصدی ایله اؤزونو دنیزه آتسا دا، بیر قاییقچینین کؤمکلیگی ایله خلاص اولور. ایلک اینتیهار جهدی اوغورسوزلوقلا نتیجهلنیر. ۱۹۳۰ – جو ایلده تهرانا قاییدان هیدایت، عائلهسینین نفوذوندان فایدالانماق ایستمیر و اؤز ایمکانلاری ایله ایش تاپماغا چالیشیر. ایران میلّی بانکیندا ایشه باشلاییر. بۇ واخت یولداشلاری بوزورگ آلئوی، مسعود فرزاد و موجتبا مینووی ایله بیرلیکده «دؤردلر» قروپونو یارادیر. بیر چوخ ایش و تشکیلات دییشدیرهن هیدایت، ایران شاهی رضا شاهین تضییقلرینه دؤزه بیلمهیهرک نهایت هیندوستانا اوز توتور. هیندوستاندا پهلوی فارسجاسینی اؤیرهنمهیه باشلاییر. ایلک رومانی «کور بایقوش» او دا ائله هیندوستاندا نشر ائتدیریر. تکرار تهرانا دؤنهن هیدایت دؤولت موسیقی ایدارهسینده ایشلهمهیه باشلاییر. ۱۹۴۸ – جی ایلده اؤزبکیستان اورتا آسییا دؤولت اونیوئرسیتئتینین دعوتی ایله داشکهنده گئدیر. ۱۹۵۰ – جی ایلده تکرار پاریسه قاییدان هیدایت، کئچیردیی معنوی بحرانلار نتیجهسینده یاشادیغی ائوده، ۹ آوریل ۱۹۵۱ – جی ایل تاریخینده اؤزونو قازلا بوغاراق اینتیهار ائدیر و پاریسده تورپاغا تاپشیریلیر. ان یاخین دوستو بوزورق آلوی، هیدایتین اؤلومونو بئله خاتیرلاییر: «پاریسده گونلرله قازلا ایستیلنهن بیر منزیل آختاردی. نهایت چئمپیونئت پروسپئکتینده آختاردیغی منزیلی تاپدی. ۹ آوریل ۱۹۵۱ – جی ایلده یاشادیغی ائودهن چیخمادی و بوتون پنجرهلری باغلادیقدان سوْنرا قاز کرانینی آچدی. صاباحیسی گون زیارتینه گلن بیر دوستو، اونو مطبخده یئرده یاتارکهن تاپدی. ترتهمیز گئیینمیش، تراش اولموشدو و جیبینده چوخ پولو واردی. یاندیریلمیش اثرلرینین کوللری ایسه یئره سپلنمیشدی.»
صادق هیدایت، محمّد علی جمال زاده ایله بیرلیکده مۆعاصیر ایران نثرینین قوروجولاریندان ساییلماقدادیر. اثرلرینده ساده ایفاده واسطهلریندن و خالق دیلیندن ایستیفاده ائدن هیدایتین کاراکترلری ده سیراوی و اکثریت اعتباری ایله ازیلمیش، آشاغیلانمیش و جاهیل قالمیش خالق کوتلهلری تشکیل ائتمکدهدیر. رئالیست تصویر واسطهلریندن ایستیفاده ائدن صادق هیدایتین اثرلرینده مودئرنیزمین ده جدی تأثیری اؤزونو گؤسترمکدهدیر. حتی ایرانین سورگونده یاشایان یازار، فیلوسوف و تنقیدچیلریندن اوْلان رضا براههندی، هیدایتی رئالیست، مۆعاصیر و عئینی زاماندا پوست-مۆعاصیر بیر یازار کیمی سجیلندیریر. بونو هیدایتین ایرانداکی سینفی قارشیدورمالاردان اوزاق قالماسی ایله آچیقلایان براههندی، هیدایتین اؤزلری اۆچون اوستاد و هله تام آنلاشیلمایان بیر یازار اوْلدوغونو تکرارلاییر. فرانسیز تنقیدچیسی آندرئ روسسئو دا هیدایتین عصریمیزین ادبیات تاریخینده اؤنملی بیر یئره صاحب اوْلدوغونو وورغولاییر. حکایهلریندهکی کاراکترلرین یاشایان دونیادان اولماسینا دقت گؤسترهن هیدایت ایچینده یاشادیغی چاغین و جمعیتین پروبلئملریندن ده اصلاً یان کئچممیشدیر. اثرلرینده قوتلی بیر ترانس حالی سئزیلسه ده شعورونو اصلاً اؤزوندن کنارلاشدیرمامیش و حکایهلرینی بیر مئمار حسّاسلیغی ایله اینشا ائتمیی قارشیسینا مقصد قویموشدور. بۇ باخیمدان اونون قلهمه آلدیغی اثرلرده ایرونییا، تنقید و ساتیرا اؤزونو تئز – تئز گؤسترمکدهدیر. تصویر گوجو چوخ یوکسک اوْلان هیدایتین اثرلرینده، بزهن سیز اونون رئالیزمین سرحدلرینین آشیب کئچمهیه چالیشدیغینی و ناتورالیزمه یؤنلدیینی هیسس ائدجکسینیز. بئله کی، بعضی جینایت، خستهلیک و اؤلوم تصویرلری ائمیلئ زولئنی کؤلگهده بوراخاجاق چیلپاقلیقدادیر. موبالیغه، سؤز صنعتلری و بزهمهلرله دولو مینیللیک ایران ادبیاتینی گؤز اؤنونده بولوندورساق، بۇ وضعیتین نه قدر یئنی، تهریکئدیجی و سرحدلری آشیب کئچمهیه ادعالی اوْلدوغونو تخمین ائتمک چتین اولماز. هر نه قدر غرب ادبیاتینا یاخین اوْلدوغو و حکایه تئکنیکاسیندا قربین ادبیات آخینلارینی تقلید ائتدیی موشاهیده ائدیلسه ده، هیدایتین اؤز اننوی قایناقلاریندان اوز چئویردیینی هئچ کیم ادعا ائدیله بیلمز. بیر مدت هیندوستانا گئدیب بورادا پهلوی فارسجاسینی اؤیرهنمهسی و بۇ دیلدن مۆعاصیر فارسجایا ترجومهلر ائتمهسی ده هیدایتین اننوی مدنیتینه باغلیلیغینی گؤستریر. یئری گلدیکجه اننوی ایستینادلاردان فایدالانان هیدایته ان چوخ تأثیر ائدن و اثرلرینین ایچینه کیمی گیرهن ایرانلی فیلوسوف، شاعر عمر خییام اوْلموشدور. بیر چوخ حکایهسینده خییامین روبایلرینه یئر وئرن و یا بیرباشا اونون اثرلرینه ایستیناد ائدن هیدایت، «ترانئیی – خییام» («خییامین ترانهلری») آدلی کیتابی و بۇ کیتابا یازدیغی اؤن سؤزو ایله خییاما اوْلان هئیرانلیغینی گؤسترمیش و حاقیندا یئنی شرحلر اورتایا قویموشدور. اخلاقی درسلر و نصیحت وئرمکدن باجاردیقجا قاچماغا چالیشان هیدایتده یئنه ده اوشاق ناغیللارینا یاخین نؤوده اؤیود وئریجی حکایهلره راست گلمک مومکوندور. خصوصیله «گومراه بئ-گور»(«دیری – دیری باسدیریلان») کیتابیندا یئر آلان آبی - حیات («حیات سویو») حکایهسینی ناغیل شکلینده سؤیلهیهن هیدایت، بیر-بیرینه ضد کاراکترلی اوچ قارداشین حکایهسینی نقل ائدیر. بونلاردان کئچل حسینی و دونقار حسنی ایشی سئومهیهن تنبل یارادیلیشلی و پیسلییه مئیللی کاراکترلردیر. کیچیک قارداش اوْلان اهمدجیک ایسه چالیشقان، یاخشی اورکلی، قیزیل و سیررده گؤزو اولمایان اخلاقلی بیر گنجدیر. یوللاری بیر نقطهدن سوْنرا آیریلان قارداشلاردان کئچل حسینی و دونقار حسنی ایکی آیری اؤلکهیه گئدر. کئچل حسینی خاشخاش اکن و کار اینسانلارین یاشادیغی ماهیتاب اؤلکهسینه پادشاه اولارکهن دونقار حسنی خالقی کورلاردان عبارت اوْلان قیزیل ساچان اؤلکهیه حؤکمران اولار. بورالاردا اؤزلرینی تانریلاشدیران حسینی و هاسئنی قارداشلار دا بیر مدت سوْنرا کور و کار اولارلار، لاکین زؤوق و صفا ایچریسینده یاشادیقلاریندان اؤترو حاللاریندان شیکایت ائتمزلر. بیر مدت سوْنرا حیات سویونون تاپیلدیغی مخمر چیچیی اؤلکهسینده یاشاماغا باشلایان اهمدجیک بؤیوک قارداشلارینین کورلار و کارلار اؤلکهسینده پادیشاه اوْلدوقلارینی اؤیرنیر. کورلوغون و کارلیغین آنجاق مخمر چیچیی اؤلکهسینده اوْلان حیات سویو ایله کئچدیینی اؤیرهنهن اهمدجیک، بؤیوک قارداشلارینی و بۇ اؤلکهلرین اینسانلارینی کورلوقدان و کارلیقدان قورتارماق اۆچون حیات سویونو بۇ اؤلکهلره آپارماق ایستییر. آنجاق، بؤیوک قارداشلاری ایله مۆحاریبه ائتمک مجبوریتینده قالان اهمدجیک اوزون سۆرندؤیوشلردن سوْنرا قالیب گلیر. مخمر چیچیی اؤلکهسینه اوردو گؤندرهن قیزیل ساچان اؤلکه و ماهیتاب اؤلکهسینین عسگرلری مخمر چیچیی اؤلکهسینده حیات سویونو ایچیر و بوردا گؤزلری و قولاقلاری آچیلیر. مخمر چیچیی اؤلکهسی خالقی ایله دوست اولورلار و اونلاری یوخویا وئرن کراللارینا عصیان ائدرک اونلارا درسینی وئریرلر. بئلهجه هر اوچ اؤلکهنین خالقی دا سوله ایچینده یاشاماغا باشلاییرلار. «بیری وار ایمیش، بیر یوخ ایمیش» له باشلایان و «گؤیدن اوچ آلما دوشدو» ایله بیتهن بۇ کیچیک ناغیلواری حکایهده صادق هیدایت چوخ درین و تعجبلو ایرونییالارا و ستیرالتی معنالارا یئر وئریر. ناغیلداکی ایکی پیس کاراکترین آدلارینین حسنی و حسینی اولماسی، گئتدیکلری اؤلکهلرده پیغمبر و یا تانری قبول ائدیلمهلری و وزلر وئرهرک خالقی آلداتمالاری، هیدایتین دینی نفوذا قارشی گؤستردیی دقیق مؤقعنی عکس ائتدیرمهسی باخیمیندان ماراقلیدیر. بونا باخمایاراق صادق هیدایتین حکایهسینده قورانی – کریمدهکی یوسیف پیغمبرین قیسسهسیندن ایستیفاده ائتمهسی ده دقت چکیجی بیر وضعیتدیر. صادق هیدایتین حیات فلسفهسینی میدانا گتیرهن و هئچ بیر زامان آغلیندان چیخارمادیغی اینتیهار مؤوضوسونا بیر چوخ حکایهسینده راست گلمک مومکوندور. خصوصیله «سه قاتارا خون» (اوچ دامجی قان») آدلی کیتابیندا یئر آلان اون بیر حکایهنین یئددیسی اینتیهارلا نتیجهلنیر. حتی «سایه-روشئن» («آلاتورانلیق») کیتابینین ایلک حکایهسی اوْلان «س.گ.ل.ل.» ده قوردوغو علمی فانتاستیک دونیادا، اینسانلیغین مادی ریفاها قوووشماسینا باخمایاراق خوشبختلیگی الده ائده بیلمهمهسینه و بونون نتیجهسینده توپلو بیر شکیلده اینتیهارا یؤنلمهلرینه دقتلری جلب ائدیر. س. هیدایت حکایهسینده گلهجک دونیانی، مواسیرلشمهنین حدینی، سون حالینی تصویر ائتمهیه چالیشماقدادیر. منه گؤره بۇ حکایهسی، هیدایتین پوستمودئرنیستلیینی ده گؤسترمکدهدیر. دینین و عنعنهلرین یئر اوزونده اونودولدوغو، مادی رفاهین سوییهسینین ان اوست سوییهیه چاتدیغی بیر گلهجک یارادان هیدایت، قهرهمانلارینا حیات، اؤلوم و اؤلوم سوْنراسی حیات حاقیندا درین و فلسفی دیالوقلار هازیرلاییر و مواسیرلشمهنین سرحدلرینی گؤسترمهیه سی ائدیر.
صادق هیدایت، ایران – آوروپا - هیندوستان اوچبوجاغیندا کئچهن بیر عؤمور یاشادی. اونو اوخودوقجا، چتینلییه دوشهنلر اۆچون کدرلنهن، فداکارلیغا، گؤزللییه دوشکون بیر یازیچی ایله تانیش اولوروق ییرمی بئش یاشیندا پاریسدهکی مارنه چایینا توللاندی، کؤرپونون آلتیندا سئویشهن جوتلوک اونو گؤردو و خلاص ائتدی. آرادان ییرمی اوچ ایل کئچدی… «پاریسده گونلرله قازلا ایستیلنهن بیر منزیل آختاردی. نهایت چئمپیونئت پروسپئکتینده آختاردیغی منزیلی تاپدی. ۹ آوریل ۱۹۵۱ – جی ایلده یاشادیغی ائودهن چیخمادی و بوتون پنجرهلری باغلادیقدان سوْنرا قاز کرانینی آچدی. صاباحیسی گون زیارتینه گلن بیر دوستو، اونو مطبخده یئرده یاتارکهن تاپدی. ترتهمیز گئیینمیش، تراش اولموشدو و جیبینده چوخ پولو واردی. یاندیریلمیش اثرلرینین کوللری ایسه یئره سپلنمیشدی.» بئله اؤلموشدو مۆعاصیر ایران ادبیّات قوروجولاریندان اوْلان صادق هیدایت.
ایران – آوروپا - هیندوستان اوچبوجاغیندا کئچمیش بیر اؤمرون ان ساکیت صاحبی صادق هیدایت، باشلی - باشینا بیر دونیادیر. آغاجی، تورپاغی، داشی، هاواسی اوْلان بامباشقا بیر دونیا. اونو اوخودوقجا دونیانین پیس گئدیشاتینی، اینسانلارین زیان ایچینده اولمالارینی گؤرهن بیر یازیچی ایله اوز – اوزه گلیرسن. قیساجاسی صادق هیدایت او قدر حسّاس آدام ایدی کی، دونیا همیشه اونون قلبینه توخونوب.
آذربایجان تۆرکجهسینه ترجومه اولونموش اثرلریدَییشدیر
ایستینادلاردَییشدیر
همچینین باخدَییشدیر
خاریجی کئچیدلردَییشدیر
قایناقلاردَییشدیر
- ^ آخرین عکس صادق هدایت Archived 2014-02-22 at the Wayback Machine.، سایت رسمی «دفتر هدایت»، بازیابی ۲ فوریهٔ ۲۰۱۰


text:
نپالده ییر قیمیرلش حادثه سی یوز بیردی
حادثه ده کوپلب کیشی جان بیردی
نپالده یوزبیرگن 5،6 رشتر ییر قیمیرلش حادثه سیده دستلبکی معلومات گه 6 کیشی حیاتینی یوقاتدی.
امریکا قوشمه ایالتلری جیولوجیک تحقیق مرکزی تامانیدن بیریلگن بیاناتده، نپال نینگ شمال غربیده اورین آلگن دوتی منطقه سیده ییرنینگ 16 کیلومتر چقورلیگیده 5،6 رشتر ییر قیمیرلش یوز بیرگن لیگی بیلدیریلدی.
نپال پولیس باشقرووی سوزچیسی تد پراساد رای، خوددی شو فلاکتده کمیده 6 کیشی نینگ حیاتینی یوقاتگن لیگینی و تلفات سانی نینگ کوپه یشیدن خواطرده ایکن لیکلرینی تیلگه آلدی.
ییر قیمیرلش نینگ مادی زیان گه سبب بولگن لیگینی و یره لیلر موجود ایکن لیگینی معلوم قیلگن ییتکچیلر، منطقه ده گی قوتقروو اورونیشلری نینگ اوزلیکسیز دوام ایتیب تورگن لیگینی افاده ایتدی.
نپال باش وزیری شیر بهادر دوبا تویتر آرقه لی ترقه تگن پیامده، یره لیلرنینگ تیزلیک بیلن کیره کلی طبی یاردملرگه ییتکیزیلیشی اوچون تیگیشلی ارگانلرنینگ حرکت گه اوتگن لیگینی قید ایتدی.
علاقه لی ینگی لیکلر
اوکراین دولت باشلیغی زلنسکی تورکیه جمهور باشلیغی ایردوغان گه منتدارچیلیک بیلدیردی
اوکراین – روسیه اورته سیده گی اسیر المه شوویده یاردمچی بولگن لیگی اوچون منتدارچیلیک بیلدیردی
آلمان باش وزیری اولکه سیده گی کودتا پلانی توغریسیده گپیردی
صربستان جمهوررئیسی: تورکیه غربی بالکان لرده تینچلیک نینگ تامین ایتیلیشی گه سبب بولماقده
صربستان جمهوررئیسی اوشبو توغریده اجتماعی ترماق آرقه لی بیانات بیردی


text:
قام غان اوغلو باییندیر خان یئریندن دورموشدو. قارا یئرین
اۆستونده هۆندور آغ ائوینی تیکدیرمیشدی. اوجا آلاچیغی گؤی اۆزونه دیرنمیشدی.
مین یئرده ایپک خالچا دؤشنمیشدی. ایچ اوغوزون، داش اوغوزون بیلری باییندیر
خانین صؤحبتینه توپلاشمیشدی. بایبؤره و اونون آداملاری دا باییندیر
خانین مجلیسینه گلمیشدی. باییندیر خانین قارشیسیندا اوغلو قارابوداق
بی دایانیب دورموشدو. ساغ یانیندا قازانین اوغلو اوروز دورموشدو.
سول یانیندا قازلیق قوجا اوغلو یئینک بی دورموشدو. بایبؤره
بونلاری گؤردوکده آه چکدی. عقلی باشیندان چؽخدی. دسمالینی الینه آلیب،
هؤنکوره-هؤنکوره آغلادی.
بونو گؤرن قالین اوغوزون آرخاسی، باییندیر خانین کۆرهکنی سالور
قازان قابا دیزی اۆستونه چؤکدو. بایبؤره بیین اۆزونه قؽیقاجی باخدی.
دئدی: «بایبؤره بی، نیه آغلاییب زاریییرسان؟». بایبؤره بی دئییر:
«قازان خان، نئجه آغلاماییم، نئجه زاریماییم؟ اوغولدان دایاغیم یوخ،
قارداشدان ساییلماغیم! الله-تعالی منی قارغاییبدیر... بیلر، تاختیم-
تاجیم اۆچون آغلاییرام. بیر گۆن اولا، دۆشم اؤلهم، یئریمده-یوردومدا
کیمسه قالمایاجاق».
قازان دئییر: «آرزون ائله بودورمو، بایبؤره بی؟». دئییر: «بلی،
بودور. منیم ده اوغلوم اولسون، باییندیر خانین خیدمتینده دوروب، قوللوق
ائلهسین، من ده باخیب گۆونیم، سئوینیب-فرحلنیم...»
بئله دئدیکده قالین اوغوز بیلری گؤیه اۆز توتدولار. ال قالدیریب دوعا
ائلهدیلر. «الله-تعالی سنه بیر اوغول وئرسین!» – دئدیلر.
او زامانلار بیلرین آلقیشی آلقیش، قارغیشی قارغیش ایدی. دوعالاری یئرینی
توتوردو. بایبیجان بی ده یئریندن دوردو، دئدی: «بیلر، منیمچین ده
بیر دوعا ائلهیین. الله-تعالی منه ده بیر قؽز وئرسین» – دئدی. قالین اوغوز
بیلری ال قالدیردیلار، دوعا ائیلهدیلر: «الله-تعالی سنه ده بیر قؽز وئرسین»
– دئدیلر.
بایبیجان بی دئییر: «بیلر، سیز شاهید اولون، الله-تعالی منه بیر
قؽز وئررسه، بایبؤره بیین اوغلونا گؤبککسمه آداخلی اولسون!».
بونون اۆستوندن بیر مۆدّت کئچدی. الله بایبؤره بیه بیر اوغول،
بایبیجان بیه بیر قؽز وئردی. قالین اوغوز بیلری بونو ائشیتدیلر، شاد
اولوب سئویندیلر.
بایبؤره بی تاجیرلرینی یانینا چاغیریب امر ائتدی: «آی تاجیرلر، الله
منه بیر اوغول وئردی. اوغلوما گؤره روم ائلینه گئدین، اوغلوم بؤیویونجه
یاخشی هدییهلر گتیرین!» – دئدی. تاجیرلر گئجه-گۆندوز یول گئتدیلر.
ایستانبولا گلدیلر. دانیشیق آپاریب یاخشی هدییهلر آلدیلار. بایبؤرهنین
اوغلو اۆچون بیر دنیز قولونو، بوز آیغیر آلدیلار. دستهیی آغ توزلو بیر
مؤحکم یای آلدیلار، بیر ده آلتی پرلی گۆرز آلدیلار. قاییتماق اۆچون یول
حاضیرلیغی گؤردولر.
بایبؤرهنین اوغلو بئش یاشینا گیردی. بیر مۆدّت سونرا چایا باخاندا
اؤز عکسینه شؽغییان چال قاراقوش اردملی، بیر گؤزل، یاخشی ایگید اولدو.
او زامانلار بیر اوغلان باش کسمهسه، قان تؤکمهسهیدی، اونا آد
قویولمازدی. بایبؤره بیین ده اوغلو آتلاندی، اووا چؽخدی. اوو اوولارکن
آتاسینین تؤولهسینه گلدی. اونو امیراخورباشی قارشیلادی، آتدان ائندیردی، قوناق
ائتدی. یئییب-ایچیب اوتوروردولار. بو یاندان دا تاجیرلر گلیب، بؤیوک
دربند سرحددینده دایانمیشدیلار. یاریماسینلار ائونیک قالاسینین
کافیرلری، اونلاردان جاسوسلوق ائتدیلر. تاجیرلر یاتارکن غفلتاً بئش یۆز
کافیر هۆجوم ائدیب، ماللارینی چالدیلار چاپدیلار. تاجیرباشی توتولدو، تاجیرلردن
بیری قاچاراق اوغوز دیارینا گلدی. باخدی گؤردو کی، اوغوز یوردونون
اوجقاریندا بیر هۆندور آلاچیق قورولموش؛ بیر یاراشیقلی، گؤزل ایگید ده
ساغیندا و سولوندا قؽرخ ایگیدله اوتورموشدور. تاجیر فیکیرلشدی: «اوغوزون
یاخشی ایگیدلریندندیر، گئدیم کؤمک ایستهییم». تاجیر دئییر: «ایگید، ایگید،
بی ایگید! سن منیم سسیمی آنلا، سؤزومو دینله! اون آلتی ایلدیر کی، اوغوزلارین
ایچیندن گئتمیشدیک. دانیشیق-راضیلیقلا کافیرین مالینی اوغوز بیلرینه
گتیریردیک. بؤیوک دربندین پاسنیک قالاسی یانیندا یاتمیشدیق. ائونیک
قالاسینین بئش یۆز کافیری بیزه هۆجوم ائتدی. قارداشیم دوستاق اولدو.
مالیمیزی، آذوقهمیزی چالیب-چاپیب گئتدیلر. دردلی باشیمی گؤتوروب،
یانینا گلدیم. باشینا دؤنوم، ایگید، منه کؤمک ائت!».
بو دفعه اوغلان ایچدییی شرابی ایچمهدی. الیندهکی قؽزیل قدحی یئره
چؽرپدی. دئدی: «نه دئدیییمی یئتیرین، منیم گئییمیمی، شاهباز آتیمی
گتیرین! هئی! منی سئون ایگیدلر آتلانسینلار!». تاجیر ده قاباقلارینا
دۆشدو، بلدچی اولدو.
کافیرلر ده بیر یئره چکیلیب، پول بؤلوشدورمکدهیدی. بو واخت ایگیدلر
مئیدانینین آسلانی، پهلوانلارین قاپلانی بوز اوغلان اؤزونو یئتیردی. نه
بیر دئدی، نه ایکی، کافیرلری قؽلینجلادی. باش قالدیرانلاری اؤلدوردو، جزاسینا
چاتدیردی. تاجیرلرین مالینی خیلاص ائتدی.
تاجیرلر دئدیلر: «بی ایگید، سن مردلیک گؤستریب بیزی خیلاص ائتدین.
ایندی گل، بیندییین مالی گؤتور!». ایگیدین گؤزو بیر دنیز قولونو بوز
آیغیری توتدو، بیر ده آلتی پرلی گۆرزله دستهیی آغ توزلو یایی. بو اۆچ شئیی
بیندی. دئدی: «آی تاجیرلر، بو آیغیری، بو یایی و بیر ده بو گۆرزو منه
وئرین!». بئله دئدیکده تاجیرلر پرت اولدولار.
ایگید دئدی: «آی تاجیرلر، چوخمو ایستهدیم؟!» تاجیرلر دئدیلر: «نیه
چوخدور؟». اما بیزیم بییمیزین بیر اوغلو واردیر، بو اۆچ شئیی گرک اونا
هدییه آپارایدیق!».
اوغلان دئییر: «اده، بیینیزین اوغلو کیمدیر؟». دئدیلر: «بایبؤرهنین
اوغلو وار، آدینا بامسی دئییرلر». بایبؤرهنین اوغلو اولدوغونو بیلمهدیلر.
ایگید بارماغینی دیشلهییب فیکیرلشدی: «بوردا میننتله آلماقدانسا،
اورادا آتامین یانیندا میننتسیز آلماق یاخشیدیر»، – دئدی. آتینی
قامچیلاییب، یولا دۆشدو. تاجیرلر آردینجا باخا-باخا قالدی. «واللاه،
یاخشی ایگیددیر، اینصافلی ایگیددیر!» – دئدیلر.
بوز اوغلان آتاسینین ائوینه گلدی. آتاسی تاجیرلرین گلمهسیندن خبر
توتدو، سئویندی. چتیرلی چادیر، اوجا آلاچیق قوردوردو. یئره ایپک خالچالار
سالدیردی. کئچدی اوتوردو. اوغلونو ساغ یانیندا ایلشدیردی. اوغلان تاجیرلر
بارهده بیرجه سؤز سؤیلهمهدی. کافیرلری قؽردیغینی دئمهدی.
گؤزلهنیلمهدن تاجیرلر گلدیلر. باش ائندیریب، سلام وئردیلر.
گؤردولر کی، او باش کسن، قان تؤکن ایگید بایبؤره بیین ساغیندا اوتورور.
تاجیرلر یاناشیب ایگیدین الینی اؤپدولر.
بونلار بئله ائتدیکده بایبؤره بیین آجیغی توتدو. تاجیرلره دئدی:
«اده، ابله اوغلو ابلهلر! آتا دورا-دورا اوغولونمو الینی اؤپرلر؟»
دئدیلر: «خان، بو ایگید سنین اوغلوندورمو؟». «بلی، منیم اوغلومدور!»
– دئدی. دئدیلر: «ایندیلیکده اوّلجه اونون الیندن اؤپدویوموزدن
اینجیمه، خان. اگر سنین اوغلون اولماسایدی،بیزیم مالیمیز گۆرجوستاندا
گئتمیشدی. هامیمیز دوستاق اولموشدوق».
بایبؤره بی دئییر: «اده، منیم اوغلوم باشمی کسیب، قانمی
تؤکوب؟». «بلی، باش کسدی، قان تؤکدو، آتدان آدام سالدی!» – دئدیلر. «آها،
بو اوغلان آد قویماق حدینه چاتیبمی؟» – دئدی. «بلی، سولطانیم، اوندان
دا آرتیقدیر!» – دئدیلر.
بایبؤره بی قالین اوغوز بیلرینی چاغیردی، قوناق ائتدی. ددهم
قورقود گلدی، اوغلانا آد قویدو. دئدی: «سؤزومو دینله، بایبؤره بی!
الله-تعالی سنه بیر اوغول وئرمیشدیر، الینده قالسین! آغیر بایراق گؤتورنده
مۆسلمانلارا آرخا اولسون! قارشی یاتان اوجا قارلی داغلاردان آشارسا،
الله سنین اوغلونا کئچید وئرسین! جوشغون سولاردان کئچرسه، کئچید وئرسین!
کافیر قوشونونا باش ووراندا الله-تعالی سنین اوغلونا فۆرصت وئرسین!
سن اوغلونو «بامسیم» – دئیه اوخشاییرسان؛ اونون آدی بوز آیغیرلی
بامسی بئیرک اولسون! آدینی من دئدیم، یاشینی الله وئرسین!».
قالین اوغوز بیلری ال گؤتوروب دوعا ائتدیلر. «بو آد بو ایگید اۆچون
اوغورلو اولسون!» – دئدیلر.
بیلر هامی اوو اۆچون آتلاندیلار. بئیرک بوز آیغیرینی چکدیریب میندی.
بؤیوک قوشون آلا داغا اووا چؽخدی. بیردن اوغوز یوردونون اۆزرینه بیر
سۆرو کئییک گلدی. بامسی بئیرک بیرینی قوووب گئتدی. قووا-قووا بیر یئره
گلدی چؽخدی. نه گؤرسه یاخشیدیر؟! گؤردو کی، گؤی چمنلیکده بیر قؽرمیزی
چادیر قورولموشدور. «گؤرهسن، بو اوتاق کیمین اولا؟!» – دئیه فیکیرلشدی.
خبری یوخ ایدی کی، آلاجاغی آلا گؤزلو قؽزین اوتاغیدیر. بو اوتاغا ساری گئتمهیه
اوتاندی. سونرا دئدی: «نه اولورسا-اولسون، هر حالدا من اووومو توتمالییام!».
گلیب چادیرین اؤنونه چاتدی، کئییکی قؽجیقلاندیردی. باخدی گؤردو
کی، بو اوتاق اونون گؤبککسمه نیشانلیسی-آداخلیسی اولان بانیچیچهیین
اوتاغییمیش.
بانیچیچک اوتاقدان باخیردی. دئدی: «آی دایهلر، بو ابله اوغلو ابله
بیزه گۆجونومو گؤستریر؟ گئدین اوندان بیر پای دیلهیین، گؤرون نه
دئییر؟» – قؽسیرجا یئنگه دئییلن بیر قادین واردی. ایرلی گئدیب پای ایستهدی.
«هئی، بی ایگید، بیزه ده بو کئییکدن پای وئر!» – دئدی. «آی دایه، من
اووچو دئییلم، هامینیزین بیینین اوغلویام. اما سوروشماق عیب
اولماسین، بو اوتاق کیمیندیر؟» – دئدی. قؽسیرجا یئنگه دئییر: «ایگید بییم،
بو اوتاق بایبیجان بیین قؽزی بانیچیچهییندیر».
خانیم، بونو ائشیدنده بئیرهیین قانی قاینادی. ادبله یاواشیاواش
گئری دؤندو. قؽزلار کئییکی گؤتوردولر. گؤزللر شاهی بانیچیچهیین
اؤنونه گتیردیلر. بانیچیچک باخدی گؤردو کی، بو بیر سولطانا لاییق، کؤک
سؽغین-کئییکدیر. بانیچیچک دئییر: «آی قؽزلار، بو ایگید نئجه ایگیددیر؟».
قؽزلار: «واللاه، سولطانیم، بو ایگید اۆزو اؤرتوکلو یاخشی ایگیددیر. بی اوغلو
بی ایمیش»، – دئدیلر. بانیچیچک دئییر: «هئی، هئی، دایهلر، آتام همیشه
منه سنی اۆزو نیقابلی بئیرهیه وئرمیشم، دئیردی. اولمایا، بو اولا.
چاغیرین بیر خبرلشیم»،-دئدی.
چاغیردیلار، بئیرک گلدی. بانیچیچک یاشماقلاندی، سوروشدو: «ایگید،
هاردان گلیرسن؟» بئیرک دئییر: «ایچ اوغوزدان». «ایچ اوغوزدا کیمین
نییسن؟». «بایبؤره بی اوغلو بامسی بئیرک دئدیکلری منم». قؽز
دئدی: «بس نه مقصدله گلمیسن، ایگید؟». بئیرک دئییر: «بایبیجان
بیین بیر قؽزی وار، اونو گؤرمهیه گلدیم!». قؽز دئدی: «او ائله قؽز دئییلدیر
کی، سنه گؤرونه! اما من بانیچیچهیین دایهسییم. گل ایندی سنینله
اووا چؽخاق. اگر سنین آتین منیم آتیمی کئچسه، اونون آتینی دا کئچر.
هم ده اوخ آتاق. منی کئچسن، اونو دا کئچرسن؛ همچینین سنینله گۆلشک.
منی باسسان، اونو دا باسمیش اولورسان».
بئیرک دئدی: «یاخشی، ایندی آتلانین!». ایکیسی ده آتلانیب مئیدانا
چؽخدیلار. آت سۆردولر. بئیرهیین آتی قؽزین آتینی کئچدی. اوخ آتدیلار.
بئیرهیین اوخو قؽزین اوخونو اؤتدو.
قؽز دئییر: «آی ایگید، هئچ کیمین آتی منیم آتیمی، کیمسهنین اوخو
منیم اوخومو کئچمهییب. ایندی گل سنینله قورشاق توتاق!». بئیرک در-
حال آتدان ائندی. گۆلشمهیه باشلادیلار؛ ایکی پهلوان کیمی بیر-بیرینه سارماشدیلار.
گاه بئیرک قؽزی، گاه دا قؽز بئیرهیی یئره وورماق ایستهییر.
بئیرک سارسیلدی، فیکیرلشدی: «بو قؽزا باسیلسام، قالین اوغوز ایچینده باشیما
قاخینج، اۆزومه ریشخند اولاجاق». غئیرته گلدی. قارمالاییب قؽزین
سینباغینی اله کئچیردی. دؤشوندن توتدو. قؽز قورجاندی. بو دفعه بئیرک
قؽزین اینجه بئلیندن یاپیشدی، فؽرلادیب آرخاسی اۆسته یئره ووردو. قؽز دئدی:
«ایگید، بایبیجانین قؽزی بانیچیچک منم!». بئیرک اۆچ اؤپدو، بیر دیشلهدی،
«دۆیون قانلی اولسون، خان قؽزی!» – دئیه بارماغیندان قؽزیل اۆزوو چؽخاردی،
قؽزین بارماغینا کئچیردی. «بو اۆزوک آرامیزدا نیشان اولسون، خان
قؽزی!» – دئدی.
قؽز دئییر: «بئله اولدوسا، ایندی ایرلی دورماق لازیمدیر، بی اوغلو!».
بئیرک ده همچینین: «نه دئییرم، خانیم، باش اۆسته!» – دئدی.
بئیرک قؽزدان آیریلیب، ائولرینه گلدی. آغ ساققاللی آتاسی قارشیسینا
گلیب دئدی: «اوغول، بو گۆن اوغوز یوردوندا نه گؤردون، نه ائشیتدین؟». دئییر:
«نه گؤرهجکدیم، اوغلو اولان ائولندیرمیش، قؽزی اولان کؤچورموشدور...»
آتاسی دئییر: «اوغول، یوخسا سنی ائولندیرمک لازیمدیر؟». «بلی، آغ ساققاللی
عزیز آتا، ائولندیرمک لازیمدیر»-دئدی. آتاسی دئدی: «اوغوزدا کیمین
قؽزینی آلیب وئریم؟». بئیرک: «آتا، منه بیر قؽز آلیب وئر کی، من یئریمدن
دورمادان او دورموش اولسون! من قاراجیق آتیما مینمهدن او مینمیش
اولسون! من دؤیوشه گئتمهمیش او منه باش گتیرسین! آتا، منه بئله
بیر قؽز آلیب وئر»، – دئدی.
آتاسی بایبؤره خان دئییر: «اوغول، سن قؽز یوخ، اؤزونه بیر یولداشسیلاهداش
ایستهییرسنمیش. اوغول، بلکه ایستهدییین قؽز بایبیجان بیین قؽزی
بانیچیچکدیر؟». بئیرک: «بلی، آغ ساققاللی عزیز آتا، منیم ایستهدیییم
ائله اودور»، – دئدی.
آتاسی دئدی: «آی اوغول، بانیچیچهیین بیر دلی قارداشی واردیر، آدینا
دلی قارجار دئیرلر. قؽز ایستهیهنی اؤلدورور». بئیرک دئییر: «یاخشی، بس
نه ائدک؟». بایبؤره بی دئییر: «اوغول، قالین اوغوز بیلرینی ائویمیزه
دعوت ائدک، نئجه مصلحت گؤررلرسه، اونا اویغون دا ایش گؤرک». بۆتون
قالین اوغوز بیلرینی چاغیریب، ائولرینه یؽغدیلار. زنگین قوناقلیق وئردیلر.
قالین اوغوز بیلری دئدیلر: «بو قؽزی ایستهمهیه کیم گئده بیلر؟».
مصلحت گؤردولر کی، دده قورقود گئتسین. بو تکلیفه قارشی دده
قورقود دئییر: «دوستلار، مادام کی، منی گؤندریرسینیز، بیلیرسیز کی، دلی
قارجار باجیسینی ایستهیهنی اؤلدورور؛ باری باییندیر خانین تؤولهسیندن ایکی
شاهانه یۆیرک آت گتیرین. بیر کئچی باشلی کئچر آیغیری، بیر ده توغلو باشلی
دورو آیغیری. بیردن قاچ-قوو اولارسا، بیریسینی مینیم، او بیرینی
یئدکلهییم».
دده قورقودون سؤزو عاقیللارینا باتدی. گئتدیلر، باییندیر خانین
تؤولهسیندن او ایکی آتی گتیردیلر. دده قورقود بیرینی میندی، بیرینی
یئدکلهدی. «دوستلار، سیزی اللها تاپشیردیم!» – دئدی، گئتدی.
سولطانیم، بو واخت دلی قارجار دا اؤز اوجا ائوینی، هۆندور اوتاغینی قارا
یئر اۆستونده قوردورموشدو. یولداشلاری ایله نیشان قویوب آتیردی. ددهم
قورقود دا او یاندان گلدی. باش ائندیریب تعظیم ائتدی. دیل-آغیز ائدیب،
حؤرمتله سلام وئردی. دلی قارجار آغزینی کؤپوکلندیردی. دده قورقودون
اۆزونه باخدی. دئدی: «الئیکسسلام! آی عملی آزمیش، یولوندان
دؤنموش، قادر الله آغ آلنینا قادا یازمیش! آیاقلیلارین بورایا گلدییی،
آغیزلیلارین بوراداکی سودان ایچدییی یوخ ایدی. سنه نه اولدو؟ عملینمی
آزدی؟ عقلینمی آزدی؟ اجلینمی گلدی؟ بو آرالاردا نئیلهییرسن؟». دده
قورقود دئییر:
قارشی یاتان اوجا داغینی آشماغا گلمیشم.
جوشوب داشان تمیز سویونو کئچمهیه گلمیشم.
گئن اتیینه، دار قولتوغونا قؽسیلماغا گلمیشم.
تانرینین امرییله، پئیغمبرین رأیی ایله
آیدان آری، گۆندن دورو باجین بانیچیچهیی
بامسی بئیرهیه دیلهمهیه گلمیشم!
دده قورقود بئله دئدیکده دلی قارجار دئییر: «ایه، نه دئدیییمی
یئتیرین، قارا آیغیری یاراقلی گتیرین!». قارا آیغیری یاراقلی گتیردیلر.
دلی قارجار آتلاندی. دده قورقود اۆمیدینی اۆزوب گؤزلهمهدی، قاچدی.
دلی قارجار آردینجا دۆشدو. توغلو باشلی دورو آیغیر یورولدو. دده
قورقود کئچی باشلی کئچره سؽچراییب میندی.
ددهنی قووا-قووا دلی قارجار اون اوخ مسافهسینی کئچدی، آرخادان
دده قورقودا چاتدی. ددهنین یادداشی جانلاندی، اللها سؽغینیب، اسمیاعظم
اوخودو.
دلی قارجار قؽلینجینی الینه آلدی. قولونو یوخاری قالدیریب هۆجوم ائتدی.
دلی بی ددهنی بیر آندا وورماق ایستهدی. دده قورقود دئدی: «وورسان،
الین قوروسون!».
اللهین امری ایله دلی قارجارین علی یوخاریدان آسیلی قالدی. دده
قورقود ویلایتین روحانی آغاسی اولدوغو اۆچون دیلهیی قبول اولوندو. دلی
قارجار دئییر: «آماندیر، کؤمک ائت! تانرینین بیرلییینه شۆبهه یوخدور!
سن منیم الیمی ساغالت؛ تانرینین امری ایله، پئیغمبرین رأیی ایله
باجیمی بئیرهیه وئریم». دئدییینی اۆچ دفعه تصدیق ائلهدی. گۆناهینا تؤبه
ائتدی. دده قورقود دوعا ائیلهدی. اللهین امری ایله دلینین علی ساپ-ساغلام
اولدو. دؤندو، دئدی: «دده، باجیمین یولوندا من نه ایستهسم، وئررسنمی؟».
دده دئییر: «وئرریک، دئ، گؤرک نه ایستهییرسن؟». دلی قارجار
دئییر: «مین بوغرا گتیرین کی، مایا گؤرمهمیش اولسون. مین ده آیغیر
گتیرین کی، ایلخییا گیرمهمیش اولسون. مین ده قویون اۆزو گؤرمهمیش قوچ
گتیرین. مین ده قویروقسوز-قولاقسیز کؤپک گتیرین. مین ده بیره گتیرین
منه! اگر بو دئدیییم شئیلری گتیررسینیزسه، باجیمی وئردیم. اما
گتیرمهسن، بو دفعه اؤلدورمهدیم، او واخت اؤلدوررم!».
دده دؤندو، بایبؤره بیین ائوینه گلدی. بایبؤره بی دئییر: «دده،
اوغلانمیسان، قؽزمیسان؟». دده «اوغلانام!» – دئدی. «بس دلی قارجارین
الیندن نئجه خیلاص اولدون؟»- دئدی. دده دئییر: «اللهین کۆمکی،
ارنلرین سعیی ایله قؽزی آلدیم».
بئیرهیه، آناسینا و باجیلارینا مۆژدهچی گلدی. سئویندیلر، شاد
اولدولار. بایبؤره بی دئییر: «دلی نه قدر مال ایستهدی؟». دده دئدی:
«یاریماسین دلی قارجاری، هئچ مۆمکون اولمایان مال ایستهدی!». بایبؤره
بی دئییر: «آخی، نه دیلهدی؟». دده دئییر: «مین آیغیر ایستهییبدیر کی، ایلخییا
گیرمهمیش اولسون. مین ده بوغرا ایستهدی کی، مایا گؤرمهمیش اولسون. مین ده
قوچ دیلهییبدیر کی، قویون اۆزو گؤرمهمیش اولسون. مین ده قویروقسوزقولاقسیز
کؤپک ایستهییب. مین ده قاراجا-قاراجا بیرهلر دیلهدی. «بو شئیلری
گتیرسنیز، باجیمی وئررم. گتیرمهسن، گؤزومه گؤرونمهیهسن، یوخسا
سنی اؤلدوررم!» – دئدی». بایبؤره بی دئییر: «دده، من اۆچونو تاپارسام،
ایکیسینی سن تاپارسانمی؟». دده قورقود «بلی، خانیم، تاپاجاغام»
– دئدی. بایبؤره بی: «ایندی، دده، کؤپکله بیرهنی سن تاپ»،-دئدی. اؤزو ده
تؤوله-تؤوله آتلاری اۆچون گئتدی. مین آیغیر سئچدی. دوهلرینین آراسیندان مین
بوغرا-نر سئچدی. قویون سۆرولریندن مین قوچ سئچدی.
دده قورقود دا مین قویروقسوز-قولاقسیز کؤپکله مین ده بیره
تاپدی. بونلاری گؤتوروب دلی قارجارین یانینا گئتدی. دلی قارجار ائشیتدی،
قارشیسینا گلدی. «گؤروم، دئدیییمی گتیردیلرمی؟» – دئدی. آیغیرلاری
گؤرنده بیندی. دوهلری ده گؤروب بیندی. قوچلاری بیندی.
کؤپکلری گؤرنده قاه-قاه گۆلدو، دئدی: «دده، بس منیم بیرهلریم
هانی؟». دده قورقود: «هئی، اوغول قارجار، او ایتمیلچهیی کیمی آدامی دلی
ائلهیر. او بیر آجیقلی جانلیدیر. اونا گؤره ده بیر یئرده یؽغیب ساخلامیشام.
گل گئدک، کؤکونو گتیر، آریغینی قوی قالسین»، – دئدی.
دده قورقود دلی قارجاری بیره اولان یئره گتیردی. دلی قارجاری
سویوندوروب عاقیلا سالدی. بیرهلر دلی قارجارین بدهنینه داراشدیلار.
دلی قارجار گؤردو بیرهلرله باجارمیر، دئدی: «دده، کؤمک! الله
عشقینه، اینصاف ائله! قاپینی آچ، چؽخیم». دده قورقود: «اوغول، قارجار،
قارغاییب ائلهمهیهسن، بو تاپشیردیغین شئیدیر، گؤتور! نه اولدو، بئله
اؤزونو ایتیردین؟ کؤکلرینی سئچ، آریغینی قوی!» – دئدی.
دلی قارجار دئییر: «وای، دده سولطان، الله بونلارین کؤکونو ده
گؤتورسون، آریغینی دا! بیر منی قاپیدان چؤله چؽخار، کؤمک ائله». دده
قاپینی آچدی. دلی قارجار چؽخدی. دده گؤردو کی، بیرهلر دلینین جانینا
کئچمیشدیر؛ باشی-بدهنی بیرهدن گؤرونمور. اۆز-گؤزو بللی دئییل. دلی
قارجار ددهنین آیاغینا دۆشدو: «الله عشقینه، منی خیلاص ائت!» دئدی.
دده قورقود «گئت، اوغول، اؤزونو سویا وور!» – دئدی.
دلی قارجار قاچاراق گئتدی، سویا دۆشدو. بیرهدیر ده، سودا آخدی گئتدی.
گلدی پالتارینی گئیدی، ائوینه گئتدی. بؤیوک توی حاضیرلیغینی گؤردو.
اوغوز زامانیندا ائولنن هر ایگید اوخ آتاردی. اوخو دۆشن یئرده ده
گلین اوتاغی قوراردی. بئیرک خان دا اوخونو آتدی، اوخو سانجیلان یئرده اوتاغینی
قوردوردو. آداخلیسیندان بیر بیلیک قؽرمیزی قافتان گلدی. بئیرک
گئیدی. بو ایش یولداشلارینا خوش گلمهدی. پرت اولدولار. بئیرک دئییر:
«نیه پرت اولدونوز؟» دئدیلر: «نئجه پرت اولمایاق؟ سن قؽرمیزی قافتان
گئییرسن، بیز ایسه آغ قافتان!». بئیرک: «بئله شئیدن اؤترو نیه حالینیزی
پوزورسونوز؟ بو گۆن من گئیمیشم، صاباح نایبیم گئیسین. قؽرخ
گۆندک سؽرا ایله گئیینک. اوندان سونرا بیر درویشه وئرک!» – دئدی. قؽرخ
ایگیدله یئییب-ایچیب اوتورموشدولار.
یاریماسین کافیرین جاسوسو، بونلاری گؤروب، گئتدی بایبورد حاصارینین
بیینه خبر وئردی. دئییر: «نه اوتورورسان، سولطانیم، بایبیجان بی او
سنه وئرهجهیی قؽزی بئیرهیه وئردی. بو گئجه گلین گئدهجکدیر».
او ملعون یئددی یۆز کافیرله آتلانیب یۆروشه چؽخدی. بئیرک آپ-آلاجا
گلین اوتاغیندا یئییب-ایچیب خبرسیز اوتورموشدو. گئجه یوخوسو واختی کافیرلر
هۆجوم ائتدی. نایب قؽلینجینی سییردی، الینه آلدی. «منیم باشیم
بئیرهیین باشینا قوربان اولسون!» – دئدی. نایب یارالاندی، هلاک اولدو.
درینلیک گیزلدر، چوخلوق قورخودار.
آت ایشلهیر، ار اؤیونر...
آتسیز کیشینین اۆمیدی اولماز.
اوتوز دوققوز ایگیدله بئیرک دوستاق گئتدی. دان یئری قؽزاردی، گۆنش
دوغدو. بئیرهیین آتاسی-آناسی باخیب گؤردو کی، گلین اوتاغی گؤرونمز اولموشدور.
آه-وای ائتدیلر، عاقیللاری باشلاریندان چؽخدی. گؤردولر کی، یورددا
بیر قوزغون، بیر تازی دولاشیر. اوتاق یئرله-یئکسان، نایب ایسه هلاک اولموشدور.
بئیرهیین آتاسی بؤیوک چالماسینی گؤتوروب یئره چؽرپدی. دارتدی، یاخاسینی
یؽرتدی. «اوغول، اوغول!» – دئییب یۆیوردو، زاریلدادی. آغ بیرچکلی آناسی آغلادی،
گیلدیر-گیلدیر گؤز یاشینی تؤکدو، آغ اۆزونه آجی دؽرناق چالدی. آل یاناغینی
دارتدی، قارغی کیمی قارا ساچینی یولدو. آغلاییب-سؽزلاییب ائوینه گلدی.
بایبؤره بیین قؽزیل تاغلی هۆندور ائوینه شیون دۆشدو. قؽز-گلینینین
قهقههلی گۆلوشو کسیلدی. آغ اللره قؽزیل خؽنا یاخمادیلار. یئددی باجی
آغ چؽخاریب، قارا دونلارینی گئیدیلر. «وای، بی قارداشیمیز! مورادیناارزوسونا
چاتمایان یالقیز قارداش!» – دئییب هؤنکور-هؤنکور آغلاشدیلار.
بئیرهیین نیشانلیسینا خبر چاتدی. بانیچیچک قارالار گئیدی، آغ
قافتانینی چؽخاردی. پاییز آلماسی کیمی آل یاناغینی دارتدی، یؽرتدی. «وای، آل
دوواغیمین ییهسی! وای، آلنیمین-باشیمین اۆمیدی! وای، شاه ایگیدیم، شاهزاده
ایگیدیم. دویونجا اۆزونه باخمادیغیم، ایگید خانیم! هارا گئتدین،
منی یالقیز قویوب ایگید خانیم؟! گؤز آچاراق گؤردویوم، کؤنول وئریب
سئودیییم، بیر یاسدیقدا باش قویاجاغیم! یولوندا اؤلدویوم! قوربان اولدوغوم!
وای، قازان بیین دوستو! وای، قالین اوغوزون سئویملیسی بئیرک!»
– دئییب زار-زار آغلادی. بونو ائشیدن قؽیان سلجیک اوغلو دلی
دونداز آغ چؽخاردی، قارا گئیدی. بئیرهیین یار-یولداشلاری آغ چؽخاریب قارا
گئیدیلر. قالین اوغوز بیلری بئیرک اۆچون بؤیوک یاس توتدولار.
اۆمیدلرینی اۆزدولر.
بو حادثیهدن اون آلتی ایل کئچدی. بئیرهیین اؤلو-دیریسینی بیلمهدیلر. بیر
گۆن قؽزین قارداشی دلی قارجار باییندیر خانین دیوانینا گلدی. دیز چؤکوب
دئدی: «عاقیللی خانین عؤمرو اوزون اولسون! بئیرک دیری اولسایدی، اون آلتی
ایلدن بری گلردی. بئیرهیین دیری اولدوغو خبرینی گتیرن بیر ایگید اولسا،
قؽزیلی تیکیشلی، ناخیشلی چوخا، قؽزیل-گۆموش وئررم. اؤلوم خبرینی گتیرهنه
باجیمی وئررم».
بئله دئدیکده، مورادی گؤزونده قالسین، یالانچی اوغلو یالانجیغ دئدی:
«سولطانیم، من گئدیم، اؤلوسو-دیریسی خبرینی گتیریم!».
سن دئمه، بئیرک یالانچی اوغلونا بیر کؤینک باغیشلاییبمیش؛
گئیمهییب ساخلاییرمیش. گئتدی، همین کؤینهیی قانا-مانا باتیردی، گتیریب
باییندیر خانین اؤنونه آتدی. باییندیر خان دئییر: «اده، بو نه کؤینکدیر؟»
یالینجیق: «بئیرهیی دربندده اؤلدورموشلر، بو دا نیشانیدیر،
سولطانیم!» -دئدی.
بیلر کؤینهیی گؤرنده هؤنکور-هؤنکور آغلاشدیلار، زاریلدادیلار. باییندیر
خان دئییر: «ایه، نیه آغلاییرسینیز، بیز بونو تانیماریق. آداخلیسینا
آپارین، گؤرسون. او یاخشی بیلر. چۆنکی او تیکیبدیر، یئنه او تانییار».
گئتدیلر، کؤینهیی بانیچیچهیه آپاردیلار. گؤردو، تانیدی. «اودور!»
دئدی. دارتدی، یاخاسینی یؽرتدی. ایتی دؽرناق ایله آغ اۆزونو آلدی-جؽردی. پاییز
آلماسی کیمی آل یاناغینی یؽرتدی. «وای، گؤز آچیب گؤردویوم، کؤنول وئریب
سئودیییم! وای، آل دوواغیمین صاحیبی! وای، آلنیمین-باشیمین اۆمیدی،
بئیرک خان!» – دئیه آغلادی.
بئیرهیین آتا-آناسینا خبر چاتدی. بایبؤرهنین بؤیوک دۆشرگهسینه
شیون دۆشدو. آغ چؽخاردیلار، قارا گئیدیلر. قالین اوغوز بیلری
بئیرکدن بۆتون اۆمیدلرینی اۆزدولر.
یالانچی اوغلو کیچیک نیشانینی ائیلهدی. بؤیوک توی گۆنو اۆچون واخت
قویدو. بئیرهیین آتاسی دا تاجیرلری چاغیردی، یانینا گتیریب دئدی: «آی
تاجیرلر، گئدین ایقلیم-ایقلیم آرایین، بئیرهیین خبرینی گتیریب دئیین،
گؤروم، دوغرودانمی اؤلموشدور؟».
تاجیرلر حاضیرلیق گؤردولر. گئجه-گۆندوز دئمهییب یول گئتدیلر.
تصادوفن پاراسارین بایبورد حاصارینا گلیب چاتدیلار. کافیرلرین شادلیق
گۆنلری ایدی. هر بیری یئمکده-ایچمکده ایدی. بئیرهیی ده گتیریب قوپوز
چالدیریردیلار. بئیرک اوجا چارداغدان باخدی، تاجیرلری گؤردو. بونلاری
گؤردوکده خبرلشدی. گؤرک، خانیم، نئجه خبرلشدی، نه دئدی:
هۆندور-آلچاق یئرلردن گلن کاروان!
بی آتامین، خانیم آنامین سووقاتی کاروان!
آیاغی اوزون شاه آتینا مینن ساروان!
سسیمی آنلا، سؤزومو دینله، ساروان.
قالین اوغوز دیاریندا اولاش اوغلو سالور قازانی
من سوروشسام، ساغمی، ساروان؟
قؽیان سلجیک اوغلو دلی دوندازی
من سوروشسام، ساغمی، ساروان؟
آغ ساققاللی آتامی، آغ بیرچکلی آنامی
من سوروشسام، ساغمی، ساروان؟
گؤز آچاراق گؤردویوم، کؤنوللوجه سئودیییم
بایبیجان قؽزی بانیچیچک ائودهمی، ساروان،
یوخسا گوردامی، ساروان؟
دئ منه،
دردلی باشیم قوربان اولسون، ساروان، سنه!
تاجیر دئدی:
ساغ-سالاماتسانمی، جانیم بامسی!
قؽیان سلجیک اوغلو دلی دوندازی سوروشورسان،
ساغدیر، بامسی!
قاراگونه اوغلو بوداغی سوروشورسان،
ساغدیر، بامسی!
او بیلر آغ چؽخاریب قارا گئیدی سنینچین، بامسی!
آغ ساققاللی آتانی، آغ بیرچکلی آنانی سوروشورسان،
ساغدیر، بامسی!
آغ چؽخاریب قارا گئیدیلر سنینچین، بامسی!
یئددی باجینی یئددی یول آیریجیندا
عقلار گؤردوم، بامسی!
پاییز آلماسیتک آل یاناقلارینی
یؽرتار گؤردوم، بامسی!
«گئدیب گلمهین قارداش!» – دئیه
اینلهین گؤردوم، بامسی!
گؤز آچاراق گؤردویون، کؤنول وئریب سئودییین
بایبیجان قؽزی بانیچیچک
کیچیک نیشانینی ائیلهدی،
بؤیوک تویو اۆچون واخت قویدو.
یالانچی اوغلو یالانجیغا گئدن گؤردوم،
خان بئیرک!
پاراسارین بایبورد حاصاریندان سؽچراییب آش،
آپ-آلاجا گلین اوتاغینا یئتیش، گل!
گلمزسنسه، اؤز سئوگیلین بانیچیچهیی
همیشهلیک ایتیررسن، یقین بیل!
بئیرک قالخدی، آغلایا-آغلایا قؽرخ ایگید یولداشینین یانینا گلدی. ایری
چالماسینی گؤتوروب یئره چؽرپدی. دئدی: «هئی، منیم قؽرخ یولداشیم!
بیلیرسیزمی نلر اولوب؟ یالانچی اوغلو یالانجیق منیم اؤلوم خبریمی
آپارمیشدیر. آتامین قؽزیل تاغلی هۆندور ائوینه شیون دۆشوب. قازا بنزر
قؽزی-گلینی آغ چؽخاریب قارا گئیمیشدیر. گؤز آچاراق گؤردویوم، کؤنول وئریب
سئودیییم بانیچیچک یالانچی اوغلو یالانجیغا گئتمهلی اولموشدور.
بونو ائشیتدیکده قؽرخ ایگید بؤیوک چالمالارینی گؤتوروب یئره ووردو،
هؽچقیرا-هؽچقیرا آغلاشدی، اینلهدی.
دئییرلر کی، کافیر بیینین بیر باکیره قؽزی واردی. هر گۆن بئیرهیی
گؤرمهیه گلیردی. او گۆن یئنه گلدی. باخدی گؤردو بئیرک پرتدیر. قؽز
دئدی: «نیه پرتسن، خان ایگیدیم؟ همیشه گلنده سنی شن گؤروردوم.
گۆلردین، اویناردین. ایندی نه اولدو سنه؟». بئیرک دئدی: «نئجه پرت
اولماییم؟ اون آلتی ایلدیر کی، سنین آتانین دوستاغییام. آتا-آنایا، قوهومقارداشا
حسرتم؛ بیر ده بیر قارا گؤزلو سئوگیلیم واردی؛ یالانچی اوغلو
یالانجیق دئییلن بیر کیشی وار، گئدیب یالاندان منیم اؤلدوومو دئمیش،
سئودیییم قؽز دا اونا گئتمهلی اولموشدور».
قؽز بئیرهیه عاشیق اولموشدو، اونا گؤره ده دئدی: «اگر سنی حاصاردان
اؤرکنله آشاغی ساللاسام، ساغ-سالامات آتا-آنانین یانینا گئتسن، منی
بوردا گلیب هالاللیقلا آلارسانمی؟ بئیرک آند ایچدی: «اوغوز یوردونا سالامات
چاتسام، گلیب سنی هالاللیقلا آلماسام، قؽلینجیملا دوغرانیم! اوخوما
سانجیلیم! یئر کیمی چاتلاییم، تورپاق کیمی سوورولوم!». قؽز دا اؤرکن
گتیریب، بئیرهیی حاصاردان آشاغی ساللاندیردی. بئیرک آشاغی باخدی. اؤزونو
یئر اۆزونده گؤردو. اللها شۆکور ائتدی. یولا دۆشدو. گئدنده کافیرین
ایلخیسینا گلدی. «بیر آت تاپا بیلسم، توتوم مینیم!» – دئدی. باخدی گؤردو
اؤز دنیز قولونو بوز آیغیر بورادا اوتلاماقدادیر. بوز آیغیر دا بئیرهیی
گؤروب دایاندی، شاهه قالخیب ایکی آیاغینین اۆستونده دوردو، کیشنهدی. بئیرک
ده آتینی اؤیوب-تعریفلهمیش، گؤرک، خانیم، نئجه اؤیموش، نه دئمیشدیر:
آچیق-آچیق مئیدانلارا بنزر سنین آلنین.
ایکی گئجه چؽراغیدیر سنین گؤزلرین.
یومشاق ایپیه بنزهییر سنین یالین.
قوشا قارداشا بنزر سنین قولاقلارین.
مردی مورادینا چاتدیرار سنین بئلین.
من سنه آت دئمرم، قارداش دئیرم،
قارداشیمدان آرتیق!
باشیما ایش گلنده یولداش دئیرم،
یولداشیمدان آرتیق!
آت باشینی یوخاری توتوب بیر قولاغینی قالدیردی، بئیرهیین قاباغینا
گلدی. بئیرک آتین کؤکسونو قوجاقلادی. ایکی گؤزوندن اؤپدو. سؽچراییب
میندی. قالا حاصارینین قاپیسینا گلدی. اوتوز دوققوز یولداشینی تاپشیردی،
گؤرک، خانیم، نئجه تاپشیردی:
ائی موردار دینلی کافیر!
منیم آغزیما سؤیوب دوردون، آنلامادیم،
قارا دونوز اتیندن خؤرک یئدیرتدین، دؤزه بیلمهدیم.
الله منه یول وئردی، گئدهسی اولدوم، آی کافیر!
اوتوز دوققوز ایگیدیم امانت قالسین، آی کافیر!
بیرینی اسکیک گؤرسم، یئرینه اونونو اؤلدوررم.
اونونو اسکیک گؤرسم، یئرینه یۆزونو اؤلدوررم، آی کافیر!
اوتوز دوققوز ایگیدیم امانت اولسون، آی کافیر! –
بئله دئییب دایانمادی، آتینی چاپدی.
قؽرخ نفر کافیر آتلاندی، آردینجا دۆشدو؛ قووا-قووا گئتدیلر، چاتا
بیلمهییب گئری دؤندولر.
بئیرک اوغوز دیارینا گلدی. گؤردو بیر اوزان گئدیر، دئدی: «آی اوزان،
هارا گئدیرسن؟». اوزان دئییر: «بی ایگید، تویا گئدیرم». بئیرک دئدی:
«کیمین تویودور؟». «یالانچی اوغلو یالانجیغین»، - دئدی. «ایه، کیمین
قؽزینی آلیر؟». اوزان دئییر: «خان بئیرهیین آداخلیسینی آلیر». بئیرک دئییر:
«آی اوزان، قوپوزونو منه وئر، آتیمی سنه وئریم؛ ساخلا، گلیم، دیر-
اینی-قیمتینی گتیریم، آلیم». اوزان دئییر: «آوازیم قؽسالمادان، سسیم
بوغولمادان بیر آتدیر الیمه کئچیب، آپاریب ساخلاییم». اوزان قوپوزو
بئیرهیه وئردی. بئیرک قوپوزو آلدی، آتاسینین دۆشرگهسینه یاخینلاشدی.
باخدی گؤردو کی، بیر نئچه چوبان یول آیریجیندا اوتوروب آغلاییرلار، هم ده
دورمادان داش یؽغیرلار. بئیرک دئییر: «آی چوبانلار، بیر آدام یولدا داش
تاپسا، چؤله آتار. سیز نیه بو داشی یولا یؽغیرسینیز؟». چوبانلار دئییر: «ائه،
سنین آنجاق اؤزوندن خبرین وار، بیزیم حالیمیزدان خبرین یوخدور».
«حالینیزا نه اولوب کی؟». چوبانلار دئدی: «بییمیزین بیر اوغلو واردی، اون
آلتی ایلدیر کی، اؤلوسو-دیریسی خبرینی کیمسه بیلمیر. یالانچی اوغلو یالانجیق
دئییلن بیریسی اونون اؤلوم خبرینی گتیردی. آداخلیسینی اونا وئرمهلی
اولدولار: قؽز گلیب بورادان کئچهجک. داشلایاجاغیق اونو کی، یالانجیغا
گئتمهسین، تایینا-توشونا گئتسین». بئیرک دئییر: «ایه، اۆزونوز آغ اولسون!
آغانیزین چؤرهیی سیزه هالال اولسون!». سونرا آتاسینین ائوینه گلدی. ائولرینین
اؤنونده بیر بؤیوک آغاج واردی، دیبینده ده بیر یاخشی بولاق. بئیرک
باخدی گؤردو کی، کیچیک باجیسی بولاقدان سو گؤتورمهیه گلیر، «بئیرک،
قارداشیم!» – دئیه آغلاییب-اینلهییر. «توی-دۆیونون قارا اولدو»، – دئیه
آغلاییر.
آیریلیق بئیرهیه یامان تأثیر ائلهدی، دؤزمهدی، گؤز یاشی گیلدیر-گیلدیر
آخدی. بورادا چاغیریب سویلاییر، گؤرک، خانیم، نه سویلاییر؛ دئییر:
آی قؽز، «آغا» دئییب نه آغلاییب-اینلرسن،
یاندی باغریم، گؤینهدی ایچیم.
یوخسا آغان یوخا چؽخیب، اؤلوبدور؟
اۆریینه قاینار یاغلار تؤکوبدور؟
قارا باغرین دیدیلیبدیر،
«آغا» دئیه نه آغلاییب-اینلرسن؟
یاندی باغریم؛ گؤینهدی ایچیم...
قارشیداکی اوجا داغی سوروشارسام،
یایلاقلاری کیمیندیر؟
سویوق-سویوق سولارینی سوروشارسام،
بولاقلاری کیمیندیر؟
تؤوله-تؤوله آتلارینی سوروشارسام،
کیمین مینیییدیر؟
قاتار-قاتار دوهسینی سوروشارسام،
کیمین یۆکلوودور؟
یایلاقلاردا آغ قویونو سوروشارسام،
شۆلنلییی کیمیندیر؟
قارالی-گؤیلو چادیرلاری سوروشارسام،
کؤلگهلییی کیمیندیر؟
اؤز دیلینده بیر خبر وئر، آی قؽز منه!
دردلی باشیم قوربان اولسون بو گۆن سنه!
قؽز دئییر:
چالما، اوزان، دانیشما، اوزان!
نیینه گرک قارا گئیمیش بیر قؽزین؟!
قارشی یاتان اوجا داغی سوروشورسانسا،
آغام بئیرهیین یایلاغییدی،
آغام بئیرک گئدندن یایلاق بیلمرم.
سویوق-سویوق سولاری سوروشورسانسا،
آغام بئیرهیین ایچدییی سوداندیر.
آغام بئیرک گئدندن او سولاردان ایچمرم.
تؤوله-تؤوله آتینی سوروشورسانسا،
آغام بئیرهیین میندیییدیر.
آغام بئیرک گئدندن او آتلارا مینمرم.
قاتار-قاتار دوهلری سوروشورسانسا،
آغام بئیرهیین یۆکلهدیییدیر.
آغام گئدندن او دوهلری یۆکلمرم.
یایلاقداکی آغ قویونو سوروشورسانسا،
آغام بئیرهیین شۆلهنیدیر.
آغام گئدندن شۆلنلرده شنلنمرم.
قارالی-گؤیلو چادیرلاری سوروشورسانسا،
آغام بئیرهییندیر...
آغام بئیرکسیز او چادیرلارا کؤچمرم.
قؽز یئنه دئییر:
آی اوزان! قارشیدا اوجا داغلاری
آشیب گلدیکده، کئچدیکده سن
بئیرک آدلی بیر ایگیدله راستلاشمادینمی؟
داشقین-داشقین سولاری
آشیب گلدیکده، کئچدیکده سن
بئیرک آدلی بیر ایگیده راست گلدینمی؟
بؤیوک، آدلی شهرلردن گلدیکده سن
بئیرک آدلی بیر ایگیدله راستلاشمادینمی؟
آی اوزان، گؤردونسه، سؤیله منه!
دردلی باشیم قوربان اولسون، اوزان، سنه!
قؽز یئنه دئییر:
قارشیداکی اوجا داغیم یؽخیلیبدیر،
اوزان، سنین خبرین یوخ!
بیر کؤلگهلی اوجا آغاجیم کسیلیبدیر،
اوزان، سنین خبرین یوخ!
بو دۆنیادا بیر قارداشیم توتولوبدور،
اوزان، سنین خبرین یوخ!
چالما، اوزان، دانیشما، اوزان،
نیینه گرک قارا گئیمیش بیر قؽزین؟!
ایرلیده توی-دۆیون وار،
تویا گئدیب، اوخو-چال!
بئیرک کیچیک باجیسینین یانیندان کئچدی. بؤیوک باجیلارینین یانینا
گلدی. باخدی-گؤردو باجیلاری گؤی-قارا گئیینیب اوتورموشلار. بئیرک چاغیریب
سویلاییر، گؤرک، خانیم، نه سویلاییر؛ دئییر:
صبح تئزدن اؤز یئریندن دوران قؽزلار!
آغ اوتاقدان قارا اوتاغا گیرن قؽزلار!
آغ چؽخاریب، قارا پالتار گئین قؽزلار!
جیر رنگلی سرنیجده قاتیق وارمی؟
قارا ساج آلتیندا کؤمجینیز وارمی؟
تاباغینیزدا چؤرهیینیز وارمی؟
اۆچ گۆندور یولدان گلمیشم،
دویورون منی.
اۆچ گۆن کئچمهسین، الله سئویندیرسین سیزی!
قؽزلار گئتدیلر، یئمک گتیردیلر. بئیرهیین قارنینی دویدوردولار.
بئیرک دئدی: «قارداشینیزین باش-گؤزونه سدقه اولسون، کؤهنه بیر قافتانینیز
وارسا، وئرین گئییم، تویا گئدیم. تویدا الیمه قافتان کئچر، قافتانینیزی
قایتارارام».
گئتدیلر، بیر قافتانی وارمیش، گتیریب اونا وئردیلر. آلدی، گئیدی. بویو
بویونا، بئلی بئلینه، قولو قولونا یاراشدی. بؤیوک باجیسی اونو بئیرهیه
بنزتدی. قارا، قؽییلمیش گؤزلری قان-یاش دولدو. سویلادی، گؤرک، خانیم،
نه سویلاییب دئدی:
قارا قؽیما گؤزلرین چؤکمهسهیدی،
«آغام بئیرک» دئیردیم، اوزان، سنه!
اۆزونو قارا ساچین اؤرتمهسهیدی،
«آغام بئیرک» دئیردیم، اوزان، سنه!
اتلی-جانلی بیلکلرین بوشالماسایدی،
«آغام بئیرک» دئیردیم، اوزان، سنه!
ایتی-ایتی یئریشیندن،
آسلان کیمی دوروشوندان،
قانریلاراق باخیشیندان
آغام بئیرهیه بنزهدیرم، اوزان، سنی!
سئویندیردین، غملندیرمه، اوزان، منی!
قؽز بیر داها سویلامیش – دئمیشدیر:
بئله چالما-اوخوما، اوزان!
بئیرک گئدندن بری بیزه اوزان گلمهمیش.
اینیمیزدن پالتاریمیزی آلمامیش.
باشیمیزدان چادیریمیزی ایستهمهمیش،
بوینوزو بورما قوچوموزو آلمامیش.
بئیرک فیکیرلشدی: «گؤردونمو، قؽزلار بو قافتاندا منی تانیدیلار.
قالین اوغوز بیلری ده تانییارلار. گؤرک اوغوز یوردوندا منیم دوستوم،
دۆشمنیم کیمدیر؟» – دئدی. قافتانی سؽییریب، قؽزلارین اۆستونه آتدی:
«نه سن قال، نه بئیرک قالسین! بیر کؤهنه قافتان وئردینیز، منیم باشبئینیمی
آپاردینیز»، – دئدی. بیر کؤهنه دوه چووالی تاپدی؛ دلدی، بوینونا
کئچیردی. اؤزونو دلیلییه ووردو، توی یئرینه گلدی. گؤردو کی، بورادا
کۆرهکن اوخ آتیر. قاراگونه اوغلو بوداق، قازان بیین اوغلو اوروز، بیلربهیی
یئینک، غفلت قوجا اوغلو شیر شمسددین، قؽزین قارداشی دلی
قارجارلا اوخ آتیردیلار.
بوداق اوخ آتاندا بئیرک «الین وار اولسون!» – دئدی. اوروز آتاندا
«الین وار اولسون!» – دئدی. یئینک ده آتاندا «الین وار اولسون!» – دئدی.
شیر شمسددین آتدی، «الین وار اولسون!» – دئدی. ائله کی، کۆرهکن آتدی،
«الین قوروسون، بارماقلارین چۆروسون، هئی، دونوز اوغلو دونوز، بو بیلره
قوربان اول!» – دئدی.
یالانچی اوغلو یالانجیغین آجیغی توتدو، دئدی: «اده، ابله اوغلو ابله،
منه بئله سؤزلر دئمهیه سنین حاقین وارمی؟ گل، ابله اوغلو، منیم
یاییمی چک، یوخسا ایندی بوینونو وورارام!».
بئله دئدیکده، بئیرک یایی آلدی، چکدی. یای دستهییندن ایکی پارا
اولدو. گؤتوروب قاباغینا آتدی. «قورو یئرده توراغایا آتماغا یاخشیدیر»،
– دئدی. یالانچی اوغلو یالانجیق یای سؽندیغی اۆچون برک غضبلندی. دئدی:
«ایه، بئیرهیین یایی واردیر، گتیرین!». گئتدیلر، گتیردیلر. بئیرک یایی
گؤردوکده یولداشلارینی خاطیرلادی، آغلادی. دئدی:
نئچه-نئچه دؤیوشلره گیردیییم،
هر یاراقلی توخارلینی۴۵ قوودوغوم،
دۆشمن یوردو قؽل کیشلی یاییم،
آیغیر جینسلی آیغیر وئریب آلدیغیم
دستهیی آغ توزلو، مؤحکم یاییم...
بوغا وئریب آلدیغیم بوغان کیریشیم،
دار یئرده قویوب-گلدیم سیرداشیمی، –
ایکی ساروان، اوتوز دوققوز یولداشیمی!
بوندان سونرا بئیرک دئدی: «بیلر، سیزین عشقینیزه بو یایی چکیب،
اوخو آتیرام». بو واخت کۆرهکنین اۆزوونو نیشان آلیب آتیردیلار. بئیرک
اوخلا اۆزوو ووردو، پارالادی. اوغوز بیلری بونو گؤرنده ال چالدیلار،
گۆلوشدولر.
قازان بی باخیب تاماشا ائدیردی. آدام گؤندردی. بئیرهیی چاغیردی.
دلی اوزان گلدی؛ باش ائندیریب تعظیم ائتدی، سلام وئردی. بئیرک دئییر:
صبح تئزدن سرت یئرده قورولموش هۆندور اوتاقلی،
آتلاسلاردان تیکیلمیش گؤی چارداقلی،
تؤوله-تؤوله چکیلن شاهانه آتلی،
چاغیراندا هایا یئتن یولو چاووشلو،
یاغ ایچینده یایخانان، بول نئعمتلی!
ایگیدلرین آرخاسی، یازیقلارین اۆمیدی!
باییندیر خانین کۆرهکنی!
تۆکلو قوشون بالاسی، تۆرکوستانین دیرهیی!
آمیت سویونون آسلانی، قاراجیغین قاپلانی!
قونور آتین ییهسی، اوروز خانین آتاسی!
آی قازان خان، سسیمی آنلا،سؤزومو دینله!
صبح ائرکن دورموشسان، آغ اورمانا گیرمیشسن.
آغ قوواغین بوداغیندان یؽرغالانیب کئچمیشسن.
دیرکلری باسدیراراق، اوخچون نیشان قویموشسان.
بی-گلینچین یاراشیقلی، آدلی اوتاق قورموشسان.
ساغ طرفده ایلشن حؤرمتلی بیلر،
سول طرفده ایلشن غئیرتلی بیلر،
ائشیکدهکی یاورلر! دیبده اوتوران دوست بیلر،
دؤولتینیز گۆجلو اولسون، اوغورلار سیزه!
بونو سؤیلهدیکده قازان بی دئدی: «آی دلی اوزان، مندن نه
ایستهییرسن؟ آرزون چتیرلی چادیردیرمی؟ قول-قاراواشمی ایستهییرسن؟ قؽزیلگوموشمو
ایستهییرسن، وئریم؟».
بئیرک دئییر: «سولطانیم، منی قویسانا توی سۆفرهسینین یانینا
گئدیم. قارنیم آجدیر، دویدورسانا!». قازان دئدی: «دلی اوزان، بختین
گتیردی. بیلر، بو گۆنکو بیلیییم بونون اولسون. قویون هارایا
گئدیرسه-گئتسین، نئیلهییرسه، ائیلهسین».
بئیرک توی سۆفرهسینین اۆستونه گلدی. قارنینی دویوزدوردوقدان سونرا
قازانلاری ووردو-تؤکدو، چئویردی. قووورمانی کیمینین ساغینا، کیمینین
سولونا آتیردی. ساغدان گئدنی ساغدان، سولدان گئدنی سولدان توتور، حاقلییا
توخونمور، حاقسیزی تحقیر ائدیب آلچالدیردی...
قازان بیه خبر چاتدی: «سولطانیم، بو دلی اوزان بۆتون یئمهیی
تؤکدو، – دئدیلر – ایندی ده قؽزلارین یانینا گئتمک ایستهییر». قازان دئییر:
«ایه، قویونوز قؽزلارین یانینا دا گئتسین!». بئیرک قالخدی، قؽزلارین یانینا
گئتدی. زورناچیلاری قوودو، ناغاراچیلاری قوودو. کیمینی دؤیدو، کیمینین
باشینی یاردی، قؽزلار اوتوران اوتاغا گلدی؛ قاپینین آغزینی کسیب اوتوردو.
بونو گؤرن بویو اوزون بورلا خاتون غضبلنیب دئدی:


text: تورک قادینی-“سمنان کویر توخونما فابریکاسیندا ایشچی اولان مرضیه طاهریان کئچن گونلر چالیشرکن باش اورتوسونون (مقنعه) دستگاه آلتیندا گیر ائلمه سی سببی ایله ، توخونما دستگاهین آلتینا چکیلیب و جانیندان اولدو . وورقولاماق لازیم کی بو گنج قادین داها ۲۱ یاشیندا ایدی اصلینده طاهره بیر نوع اجباری حیجابین قوربانی اولدو . یاخلاشیق ۴ ایل بوندان قاباق ایلنا خبر آژانسی بو شکیلده اولن و چورکچی خانه دا چالیشان بیر قادینین اولومندن خبر ویرمیشدی . بو خبره گوره ۴۵ یاشیندا اولان ایشچی قادین گییندیگی لباسدان اوتورو خمیر دستگاهین ایچینه چکیلیب و اولموشدو .


text:
آذربایجان رسپوبلیکاسینین پرزیدنتی
الهام علی یف جنابلارینا
محترم جناب پرزیدنت
اروپا اولمپیا کمیته سینین ٤١- جی باش آسامبلیاسینین مستقل آذربایجان رسپوبلیکاسینین پایتاختی باکی شهرینده ١ اروپا اویونلارینین کچیریلمه سی باره ده قرارینین قبولوندان ٢ ایل ٦ آی ئوتور. کمیته سچیمینیائدرکن رگیونون لیدر دولتی سایلان آذربایجانین صورتلی انکشافینی، ثابت دولت اولماسینی، دنیا بیلیینده کی موقعینی، چوخسایلی بین الخلق یاریشلاری یوکسک سویه ده کئچیرمه تجربه سینی، ادمانچیلاریمیزین دقت چکن اوغورلارینی و دیگر مثبت جهتلری اساس گوتوروب.
ئولکه داخلینده مینلرله کیلومتر مسافه قط ائدن، هر بولگه ده یوکسک احوال روحیه ایله قارشیلانان معشل ایندی پایتاختادیر. لاکین ایندیدن دئیه بیله ریک کی، اودلار یوردو بشر تاریخینه محتشم حادثه کیمی یازیلاجاق بین الخلق ایدمان تدبیرینه تام حاضیردیر. امینلییمیز شرقده دمکراتیانین بشیگی ساییلان، ئوزونون بشری کیفیتلری ایله سچیلن ئولکه یه سیزین کیمی دونیه وی ایمیجه مالیک سیاستچینین، دولت خادیمینین رهبرلیک ائتمه سیندن، آذربایجانیبن بیرینجی خانیمی، یونسکونون خوش مراملی صفیری مهربان خانم علی یوانین صدری اولدوغو تشکیلات کمیته سینین ئوهده سینه دوشن وظیفه لری واختیندا و نمونه وی شکیلده یرینه یتیرمه سیندن قایناقلانیر.
اروپا اویونلاری خلقین، رسپوبلیکانین تکجه بیر قطه نین دئیل، بوتون دنیانین قارشیسیندا ایمته هاندیر. قیسا مدت ارضینده باش وئرنلر اونون داواملی پروسه سه چوریلمه سینین تمیناتچیسی اولمالیدیر. آذربایجانین مالیک اولدوغو پوتنسیال، ئولکه یه هر گون مینلرله ایدمانچینین، معدیا تمثیلچیسینین، مسافرین تشریف گتیرمه سی، هر بیرینین راحاتلیغی و فعالیتی ایچون یارادیلان هر طرفلی شرایط اونا ایلک آفینا اولمپیاداسیندان سونراکی طالعی- اوزون مدتلی فاصیله نی یاشاتمایاجاقدیر.
محترم جناب پرزیدنت،
«ایرانلی مهاجرلر جمعیتی » اجتماعی بیرلییی و اونون چوخسایلی عضولری اروپا اویونلارینین بو سوورن دولته اعتبار اولونماسینی الک گوندن عدالتلی، منطیقی سئچیم کیمی دییرلندیریرلر. بو، بوتوولوکده ئولکه نین، خالقین، اونون رهبرینین غلبه سیدیر. چونکی اروپا اولمپیا کمیته سینه ده آذربایجان تورپاقلارینین ٢٠% قدرینین ایشغالا معروض قالماسی، بیر میلیونا یاخین اینسانین دوغما وطنینده کی یورد- یوواسیندان دیدرگین سالینماسی، ایشغالچیلار طرفیندن آتشکسین معتمادی پوزولماسی یاخشی معلومدور. ایندیه دک محاربه وضعیتینده اولان هر هانسی دولته بو سایاق معتبر ایدمان تدبیرینه ائو صاحیبلیگی هواله ائدیلمه ییب. کمیته ایسه آذربایجانا اوستونلوک وئریب. بیز بونو اولو ئوندر حیدر علی یوین تملینی یاراتدیغی، سیزین طرفینیزدن دوام و انکشاف ائتدیریلن صلح سئور سیاستین منتیقی نتیجه سی ساییریق.
بویوک ایفتخار حسی ایله بیلدیریریک کی، بو اوغورلار آذربایجاندا فعالیت گوسترن «ایرانلی مهاجرلر جمعیتی» اجتماعی بیرلییینی، قورومون رسپوبلیکانین اکثر شهر و بولگه لرینده مسکونلاشان چوخسایلی عضولرینی ده قلبن سئویندیریر. بونون دا جدی اساسلاری وار.
ایرانلی مهاجرلر جمعیتی سیرالاریندا «٢١ آذر» حرکاتیندان ایندییه دک آذربایجانا مهاجرت ائدن اینسانلاری کونوللولوک اساسیندا بیرلشدیرن اجتماعی تشکیلاتدیر. اودلار یوردونو دوغما وطن کیمی سئون جمعیت عضولری اونون ترکیب حسسه سینه چئوریلیبلر. مهریبانلیق و قایغی مهتینده یاشایان بو اینسانلارین علم، تحصیل، مدنیت صاحه لرینده، قوروجولوق ایشلرینده قازاندیقلاری نایلیتلر، لایق گوردوکلری اوردن، مدال، فخری آدلار بونون باریز نمونه لریدیر. سئویندیریجی حالدیر کی، رسپوبلیکادا و اونون حدودلاریندان کناردا کچیریلن معتبر یاریشلاردا فخری کورسویه دوت اولونانلار سیراسیندا ایرانلی مهاجرلر جمعیتی عضولری، اونلارین اولادلاری دا واردیر.
محترم جناب پرزیدنت،
بیز بئله حساس محیتده یاشادیغیمیزدان، آذربایجان جمعیتینین ترکیب حصه سی سایلدیغیمیزدان ایندی بوتون دقت و حیاجانیمیز تزلیکله ستارت گوتوره جک یاریشلاردا ایدمانچیلاریمیزین گوستره جکلری نتیجه لره یونلدیب. اینانیریق کی، بوتون نوولرده اونلارین فخری کورسویه دوت اولونمالارینا شهدلیک ائده جک و غلبه لرینی آلقیشلایاجاغیق.
محترم جناب پرزیدنت،
«ایرانلی مهاجرلر جمعیتی » اجتماعی بیرلییی سیزه بو مناسبتله ئونجه دن تبریکلرینی و خوش دویغولارینی یتیرمکدن ممنونلوق دویور.
صمیمی حرمتله،
رحیم حسین زاده،
«ایرانلی مهاجرلر جمعیتی » اجتماعی بیرلییینین صدری


text:
گالاته سرای 7-0 بیلن غلبه قازاندی
کستمونو سپورتنی 7-0 بیلن مغلوبیت گه اوچره تدی
تورکیه زراعت کپ بیلله شوولری دایره سیده گالاته سرای فوتبال تیمی مهمان قیلیب اوچره شگن تورکیه 2- فوتبال لیگی جماعه لریدن کستمونو سپورتنی 7-0 بیلن مغلوبیت گه اوچره تیب 4 – مرحله گه چیقیش گه موفق بولدی.
استانبولده جایلشگن گالاته سرای نینگ نف استدیومیده بولیب اوتگن اوچره شوونینگ بیرینچی میدانی 2-0 بیلن اداغگه ییتدی.
بیراق اوچره شوونینگ ایککینچی میدانیده گالاته سرای 5 گول اوروب اوچره شووده اوز رقیبینی 7-0 بیلن مغلوبیت گه اوچره تدی.


text:
دومان رادمهر; ائو خانیمی – ائو کیشی سی
قیزیمیز «ائدیز درین»ین بیر یاشی اولدو و بیر نئچه گوندن سونرا باغچایا (مهد) باشلایاجاق. من ایسه هارداسا ۸ آی «آتالیق ایذنین»دن سونرا ایشه دؤنمهیه باشلادیم.
دئیه بیلهرم کی، بو ۸ آی ائوده اولماق، حیاتیمین دیهرلی تجروبهلریندن بیری کیمی منیم یادداشیمدا ثبت اولدو. چونکو قیزیمیزلا زامان کئچیرمک ایله بیرلیکده، اوخودوغوم اؤنملی بیر نظریهنی، گرچک حیاتدا یاشایاراق تصدیقلهمیش اولدوم. ساده دیلده آچیقلاسام؛
«ائو قادینی» و «آنالیق» کیمی روللار، بیزیم توپلومدا قادینین طبیعتینه مخصوص اولان اؤزللیکلر کیمی تانینیر. حال بوکی، بو تصور هارداسا یانلیشدیر و داها چوخ تاریخ سورجینده قادینلارا تحمیل اولونوبدور.
بو مدتده، دئمک اولار کی، ائدیز درینله باغلی «اصلی مسئولیت» منیمله ایدی. اصلی مسئولیت دئدییمده ایشین هم ذهنده و هم عملده اولان طرفلرینی قصد ائلهییرم. عملی اولاراق، هر زامان مسئولیتیم اولموشدور. میثال اوچون، اوغلوموز تئومان ساوالان (دؤرد یاشلی)اوچون عملی ایشلرده، ائله یولداشیم «عذرا» قدر منیم ده پاییم اولموشدور. آمما دئدیییمیز او ذهنسل مسئولیت عذرا ایله ایدی. بو سفر، مسئولیتلر، نیسبی اولاراق، آرامیزدا دییشمیشدی.
عملی ایشلرین اؤز چتینلییی وار، آمما ذهن مشغولیتینه گلنده مسئله بوتونلوکله دَییشیر. عملی ایشلر فقط ایجرایی ایشلردی؛ میثال اوچون؛ یئدیزدیرمک و گئییندیرمک عملی ایشلردی. آنجاق همن بو ایشلر ذهنی سوییهیه یوکسلنده، اوشاغین یئمهیی و گئییمی اولاراق مستمر وظیفهیه دؤنوشورلر. باشقا سؤزله دئسک؛ ایجرایی ایشی صیفر سرباز ویا ساده ایشچی کیمی (منقطع بیچیمده) یئرینه یئتیرمک اولور. حالبوکی، اوشاغین احتیاجلارینی اوزون زاماند ایچینده قارشیلاماق اوچون لازیم اولان پلانلاما، حاضیرلیق و ایجرا ایشلری، ذهنی مستمر بیچیمده مشغول ائلهییر و نتیجتا زامان ایچینده فرقلی بر ذهنیت/کاراکتر اورتایا چیخاردیر. ذهن مشغولیتینین داها یاخشی آنلاشیلماسی اوچون، علاوه اولاراق اوشاغین باشقا ایشلهرینی، مثلا اؤیرتیمی، ساغلیغی، خستهلییی، دوکتورو و اوندان گلن دائمی استرسی و یورقونلوغو دا نظرده توتون.
آیری طرفدن، اوشاغا مربوط اولان ایشلر داها اؤنملی اولسالار دا، آنجاق ائوین ایشی فقط بوندا خولاصه اولمور. تمیزلیک، آلیشوئریش، بیشیرمک، یوماق و … کیمی ایشلردن قایناقلانان ذهن مشغولیتینی ده یاددان چیخارماماق لازیم.
بو ایشلرین تکراری، ذهنی و عملی اولاراق، آدامی «خانهدار»ا چئویریر. باشقا سؤزله، «خانهدار» اولماق، قادینلارین طبیعتینه و استعدادینا مخصوص دئییل. محیط و اجتماعی نقشدن و یا یوخاریدا ایشاره ائتدییم مسئولیتدن قایناقلانان بیر کاراکتئردیر. کیشیلر ده قادینلار کیمی سورکلی اولاراق او ایشلرله مشغول اولدوقلاری زامان، آز سونرا «ائو کیشی»سی اولورلار. ائله منیم ده تجروبم محض بوندان عیبارت ایدی. بو مدتده بعضی زامانلار اؤز رفتارلاریما دیققتله باخاندا، آنامی خاطیرلاییردیم. اونون ائو خانیمی کیمی، هرزامان گؤستردیی حساسیتلر، احتیاطلار، دغدغهلرینی اؤزومده حیس ائلهییردیم.
بو مسئولیت، بیر آیری طرفدن، اوشاقلا اونسیّتده ده اؤزونو گؤستریر. اوشاق سنینله داها چوخ زامان کئچیردیی اوچون، سنه آلیشیر و سنین یانیندا اؤزونو گوونده حیس ائلهییر. بونو ائدیز درینین رفتارلاریندا گؤرمک مومکون ایدی؛ او، بیر آرا داها چوخ منیمله یاتیر، و آغلادیغی زامان منیم قوجاغیمدا اووونوردو. نورمال اولاراق، من ده اونا داها دییشیک بیر باغلیلیق تاپمیشدیم. ایلک گونلر ایشه دؤندویومده، نه من ایشده دایانا بیلیردیم و نه ائدیز ائوده.
گؤرهسن، او افسانهویلشن «آنا محبتی» و یا خود «آنالیق» ائله بودور؟! یوخسا او داها درین و دَییشیک بیر ایلیشکیدیر؟! بو سورغویا قطعی جاواب وئرمک چتیندیر. چونکو قادیندان قادینا دا بو دویغو فرقلهنیر. بو دویغونون قادینلاردا اورتالاما یوکسک اولماسی دوز اولسا، او زامان بو سوال اورتایا چیخیر؛ بو دویغونون نه قدری بیولوژیکدیر و نه قدری تاریخی سورجده گلیشیب؟! هر نهایسه، شوبههسیز اوشاقلا سورکلی ارتباطدا اولماق، اونون مسئولیتی ایله یاتیب-دورماق آنالیق حیسسی و ایلیشکیسینده چوخ بؤیوک پایی وار. یعنی، بو وظیفه ایله کیشی مشغول اولسا، بیر آرا سونرا، «آنا محبتی»نه اوخشایان بلکی ده عئینی درجهده اولان «آتا محبتی» اورتایا چیخاجاق.
خانهدارلیق و آنالیق نقشلرینده اولان وظیفهلری یئرینه یئتیرمک، عائیله اوچون لازیم و بیر باخیشلا چوخ دیهرلی دیر. دولاییسیلا «فمینسیت آتا» کیمی اؤز پاییندا ائو کیشیسی اولماق، و «آتا محبتی»نی یاشاماق هئچ ده منفی و یا پیس دئییل. اورتادا پیس بیر شئی وارسا، عدالتسیزلیک و برابرسیزلیکدیر. بو ایشلری دائمی بیر وظیفه کیمی قادینلارین طبیعتیدیر دئیه، اونلارا تحمیل ائدیب، اونلارین سوسیال و اقتصادی حیاتلارینی محدودلاشدیرماق عدالته اویغون دئییل.
دومان رادمهر- مارت 2021